SJK:n mitaliputki eFutisliigassa sai jatkoa - SJK Tappioitta eFutisliigan finaaliin asti edennyt SJK, joutui nöyrtymään niukasti FC Hakalle loppuottelussa.\nSJK:n mitaliputki eFutisliigassa sai jatkoa\nTappioitta eFutisliigan finaaliin asti edennyt SJK, joutui nöyrtymään niukasti FC Hakalle loppuottelussa. Samalla mitaliputki kuitenkin jatkui ja jopa kirkastui, sillä SJK paransi viime kauden pronssimitalit nyt hopeaksi. FC Haka puolestaan uusi viime vuotisen mestaruutensa, ja se pääsee edustamaan Suomea kansainvälisiin turnauksiin ns. Play-in -paikan myötä.\n– Hävisimme siis kolmannessa ja ratkaisevassa pelissä vasta tuossa finaalissa, mikä tietysti harmittaa, varsinkin kun olimme noin lähellä mestaruutta, sanoo SJK:n joukkueen Anton ”Anzinho” Korvenaho, joka on edustanut SJK:ta kilpapelaamisessa jo ensimmäisen kerran vuonna 2017.\nAnzinhon lisäksi SJK:n joukkueessa pelasi Valtteri ”Valdoboii” Kyrö. Molemmat ova myös Suomen maajoukkueen pelaajia elektronisen kilpapelaamisen areenoilla.\n– Finaali oli omalta osalta varmaan parasta Fifaa mitä olen koskaan pelannut, kommentoi Valtteri ”Valdoboii” Kyrö.\n– FC Hakan ”Krompe” kaatui, vaikka olin muutaman maalin tappiolla. JaKurria vastaan peli oli tasainen, ja mestaruus olisi ihan hyvin voinut suunnata Seinäjoelle, Valdoboii harmittelee.\nPlaystation-konsolialustalla ja EA Sportsin FIFA Ultimate Team-pelinä pelattu eFutisliiga Veikkausliigaseurojen kesken, sai päätöksensä myöhään tiistai-iltana, kun tappioitta runkosarjan ja pudotuspelit selvittäneet SJK ja FC Haka kohtasivat finaalissa. Kausi oli toinen historiassaan ja mukana oli kaikki Veikkausliigan joukkueet sekä viime kaudella sieltä tippuneet RoPS ja TPS. Nyt päättynyt kausi oli ensimmäinen, jossa kaikki pelit näkyivät suorina ja selostettuina lähetyksinä kilpailua organisoivan Telia Esports Seriesin sekä MTV3:n internet-kanavilla. Finaali nähtiin myös valtakunnan verkossa Sub TV-kanavalla.\n– Se että yllettiin molemmilla kausilla mitaleille, on ainakin itselle tosi iso juttu. Tasaisuus on ollut henkilökohtaisesti aina se suurin haaste, joten tästä voi olla kyllä ylpeä, kommentoi Anzinho koko kautta.\n– Tietysti kun vajaa vuosi sitten eFutisliiga julkaistiin ja lähdettiin SJK:n ja Valtterin kanssa tätä projektia kehittämään, niin se mestaruus ja etenkin kansainvälinen play-in paikka oli tavoitteena. Mutta samalla tiedostettiin jo silloin Hakan olevan se kovin vastus, ja sen he kyllä osoittivat näiden kahden kauden aikana, Anzinho jatkaa.\nSamoilla linjoilla on myös Valdoboii.\n– Kausi oli mielestäni molemmilta meiltä todella hyvä. Onnistuttiin parantamaan viime kauden sijoitusta. Tietenkin molemmat ollaan pettyneitä, kun kultaa ei tullut, sanoo Valdoboii.\n– Kokonaisuutena tämä toinen kausi oli erittäin tasainen, kun jokaisen pelaajan taso nousi ensimmäisestä kaudesta. Omat pelini lähtivät käyntiin vähän huonosti, mutta Ilves-peli käänsi suunnan. Sen pelin jälkeen otin pelkkiä voittoja, ja onnistuin pudotuspeleissä nostamaan SJK:n voittoon tasapeleistä tai yhden maalin tappioasemista, Valdoboii muistelee.\nVielä ei ole tiedossa, jatkuuko eFutisliiga myös ensi kaudella. Ainakin SJK:n puolella siihen ollaan valmiita, ja samalla seurassa ollaan erittäin ylpeitä kahden viime kauden esityksistä kaksikon osalta.\n– Jos kolmas kausi tulee tapahtumaan, niin silloin tavoite on sama kuin ennenkin, eli mestaruus. Ei auta muu kuin odotella tulevia uutisia mahdollisesta eFutisliigan kolmannesta kaudesta, ja jatkaa treenaamista, päättää Valdoboii lopuksi.\nLöydät kaikki eFutisliigan kauden pelit kohokohtineen ja tilastoineen, Telia Esports Seriesin sivuilta, tästä linkistä.\nSeuraa SJK:n eFutisliigan pelaajia somessa:\nAnzinho: Twitter ja Twitch. Valdoboii: Twitter ja Twitch.\nSJK esports on nyt Halla esports.


Iltapalaa | Char and the City\nVihdoinkin on olo parempi ja olen saanut raahattua itseni sohvalle asti pienen iltapalan äärelle:\nPiparkakkuja, brietä ja viinirypäleitä, nam! Vielä voisi erilaisia hilloja ja juustolajeja kotiuttaa, että kun on hyvää.\nNu har jag orkat släpa mig ända till soffan, för lite kvällsmys med pepparkakor, brie samt bindruvor, mums. Borde ännu köpa lite sylter samt olika ostsorter, supermums!\nPrevious Itsenäisyyspäivän iltaa\nNext Jouluisia toiveita\nVoih, näyttää NIIN namilta… Mä olen vedellyt pipareita kanssa koko illan, kera glögin! Kyllä tuolla iltapalalla pitäisi pöpöt kaikota. (Toivottavasti!)\n11/12/2011 at 21:25\nHyvältä näyttää 🙂 Itse tein tänään ensimmäistä kertaa tänä vuonna joulutorttuja <3 tuli niiiin hyviä 🙂\n11/12/2011 at 21:34\nMums, kylläpä näyttää makoisalta! Kuvista tulikin mieleen, että piparkakut ja brie on loistava tuliainen, kun ensi viikolla käydään appivanhemmilla kylässä.\nMukavaa joulunodotusta! /Kati\nTarjosin tänään samaa yhdistelmää meidän vieraille glögin kera:) Onneksi sekä popareita että glögiä saa täältäkin Ikeasta. Tarkoituksnei ei ollut lainkaan moista tarjota mutta siinä muuta tarjoiltavaa asettaessani pöytään muistin että piparit brien kanssa ovat tosi hyviä ja tein tarjottimen täyteen niitä, muistin vasta sitten juhlien jälkeen että siis sinihomejuustoahan minä olen ennen piparien kanssa syönyt…vieraat kuitenkin tykkäsivät!\n12/12/2011 at 01:18\noi, piparit ja juustot ovat ihan täydellinen yhdistelmä 🙂 myös sinihomejuusto maistuu piparien kaverina aivan taivaalliselta!\nVoi tziisus kun näyttää hyvältä. Mullakin ois kotona piparitaikina valmiina. Täytyypä hakea illalla vähän juustoja ja rypäleitä kaupasta.\nIhanan näköistä,nam!New wave astiat ovat myöskin ihania,omistatko sarjan kahvikuppeja? Ei ole ainakaan lähiaikoina näkynyt vai mistä kupeista kahvinne nautitte? (itsestäni se kahva tuntuu jotenkin hassulta käteeni)\nMeillä on ainoastaan New Wave -sarjan lautasia. Kahvikuppeja löytyy taas Iittalan Ego -sarjasta, tosin ne ovat lähinnä vieraita tai vaikka glöginjuomista varten:\nJuon itse harvemmin kahvia kotona, mutta kaapista löytyy sitä varten pari ihanaa mukia, olisikohan Sagaformin? Pitääpi tarkistaa! Ei ole varmaan kuvissa muuten näkynyt, mutta voisinkin nappasta kuvaa tässä joku päivä 🙂\nJa glöginjuonnista puheenollen, niin New Wave -sarjasta löytyypi kyllä ne Latte-lasit, epämukavat kahvat, mutta upean näköiset:


Ajanviettopaikka | Kokeilunpaikka.fi\nAiheen otsikko kuulostaa varmasti jo aika puhkikuluneelta, mutta juuri eilen mietin sateessa Resque-ruoan haettuani, eikö Helsingin keskustasta todellakaan vieläkään löydy paikkaa, jonne voisi mennä vapaasti istumaan, lukemaan tai vain viettämään aikaa silloin, kun joutuu esim. odottelemaan pari tuntia... Samalla tila voisi toimia paikkana, jossa voi toteuttaa erilaisia juttuja oikeasti matalalla kynnyksellä, miettimättä sitä, sovitko tämän paikan kohderyhmään tai muottiin? Tai ilman, että sinulla tarvitsisi esim. olla valmiina osallistujia omalle kurssille, vaan voisit esimerkiksi vapaasti jättää ilmoituksen taululle, jossa kerrot kurssi-ideastasi, sopia joku ilta esiintymisen bändisi kanssa tai vastaavaa. Koska tällaisia tiloja Helsingistä kyllä jo löytyy erilaisilla profiileilla ja erilaisten toimijoiden ylläpitämänä, tärkeintä olisi varmaan miettiä sitä, mitkä ovat osallistumisen esteet? Eli siis uutta tilaa tai toimintaa ei välttämättä tarvitse perustaa, vaan aloittaa työ laatimalla selvitys (vaikuttavuusarvio) jo olemassa olevien toimintakeskusten osallisuutta edistävistä ja estävistä puolista. Esimerkiksi mikä on koettu hyväksi ja toimivaksi, mikä puolestaan on saanut vapaaehtoiset vetäytymään toiminnasta, tai milloin kynnyksestä osallistumiselle tulee liian korkea? Tai toimivatko keskukset edelleen liian kaupallisesti (kaikilla ei ole rahaa edes siihen kahviin) vai tyssääkö homma samanhenkisten ihmisten puutteeseen? Selvityksen avulla olisi mahdollista kehittää jo olemassa olevien keskusten toimintaa tai miettiä sitä, tarvittaisiinko näiden ohelle vielä uusi tila tai toimintakonsepti. Tai olisiko mahdollista kehittää jo olemassa olevien keskusten/kaupungin/kansalaisopistojen välistä yhteistyötä?\nOlen törmännyt sekä omassa elämässä että työn kautta monesti samaan ongelmaan, jossa ihmisillä kyllä on ideoita ja tarvetta kaikenlaiselle toiminnalle ja yhteisöllisyyden edistämiselle, mutta homma tuntuu monesti pysähtyvän erilaisiin ongelmiin kuten rahanpuutteeseen, vuorovaikutusongelmiin tai byrokratiaan. Olen myös kuullut monen kertovan, ettei toiminta vastaa sitä mitä siltä itse odotti tai kynnys osallistumiselle on joko liian matala tai korkea. Vapaaehtoisten välillä saattaa myös esiintyä kilpailua eivätkä kaikki tule keskenään toimeen. Olen myös itse miettinyt samaa ongelmaa 90-luvulta asti eli sitä, miksi Helsingistä puuttuu edelleen se tila, minne voi vain mennä oleskelemaan ("aikuisten nuorisotila") tai miksi esim. oman yrittäjyyden käynnistäminen ja asiakkaiden hankkiminen on niin vaikeaa? Tilanne on 30 vuodessa kehittynyt jo todella paljon, mutta edelleen törmää silti samoihin ongelmiin. Mikä on ollut toimivaa ja mikä ei ole toiminut. Osallistujien kokemuksia. Tominnan vaikuttavuuden selvittämistä.\nSelvityksen avulla olisi mahdollista saada sekä käyttäjien että toiminnasta vastaavien äänet ja kokemukset kuuluviin. Selvityksen avulla voidaan tuottaa tietoa siitä, mikä nykyisin jo toimii, mitä voidaan kehittää ja mille on jatkossa lisää tarvetta. Testataan jo olemassa olevia malleja\nSelvitystyöryhmä, joka toteuttaa selvityksen tietyssä ajassa rahoituksen avulla.


Hankinta- ja kilpailuttamiskäytännöt rakennusvirastossa | Arviointikertomus\nHelsingin aineistopankki / Mikko Uro\nTavoitteena oli arvioida, onko rakennusviraston rakentamisen ja suunnittelun tilaamiseen liittyvät hankinta- ja kilpailuttamisprosessit järjestetty tarkoituksenmukaisella tavalla kaupungin ulkopuolisilta toimittajilta ostetuissa palveluissa.\nArvioinnin perusteella rakennusviraston rakentamisen ja suunnittelun tilaamiseen liittyvät hankinta- ja kilpailuttamisprosessit on järjestetty tarkoituksenmukaisella tavalla kaupungin ulkopuolisilta toimittajilta ostetuissa palveluissa. Tätä voidaan perustella esimerkiksi sillä, että markkinaoikeuteen on tehty valituksia viime vuosina keskimäärin vain muutama vuodessa vaikka esimerkiksi HKR-Rakennuttaja tekee vuosittain yli 100 miljoonalla eurolla hankintoja kaupungin ulkopuolisilta toimittajilta.\nMarkkinaoikeus ei ole joutunut viime vuosina tuomitsemaan hyvitysmaksuja ratkaistuissa hankinta-asioita koskevissa markkinaoikeustapauksissa rakennusviraston tai kiinteistöviraston maksettavaksi, kun rakennusvirasto on hoitanut rakennushankkeen kilpailutuksen ja yleisten töiden lautakunta tai kiinteistölautakunta on tehnyt hankintayksikkönä itse hankintapäätöksen.\nRakennusvirastossa on viime vuosina parannettu erityisesti rakennusurakoiden lisä- ja muutostöitä koskevia toimintatapoja ja valvontaa entisestään. HKR-Rakennuttajassa ei ole tullut ilmi uusia väärinkäytöksiä vuoden 2012 jälkeen. Osastoilla valvotaan puitesopimusten käyttöä ja hintatasoa sekä laskutuksen oikeellisuutta. Rakennusviraston hankintaosaamisen määrä ja taso vaikutti olevan riittävää vaativien erityishankintojen toteuttamiseen. Koska hankintatoimen lainsäädäntö ja oikeuskäytäntö kuitenkin muuttuvat jatkuvasti, osaaminen edellyttää virastoissa jatkuvaa koulutusta ja tiedotusta kuten tarkastuslautakunta totesi vuoden 2013 arviointikertomuksen hankinta- ja kilpailuttamisosaamista käsittelevän arvioinnin johtopäätöksissään.\nrakennusviraston tulee ylläpitää ja kehittää hankintaosaamista sekä sopimusten seurantaa ja valvontaa.\nLataa arvioinnin taustamuistio pdf 416.85 KB


Mieletön unelma: Kesäkilot!\nOlen miettinyt tässä miksi ihmissillä on "motivaatio" kadoksissa kesällä urheilun ja syömisen suhteen. Kesällä on mielestäni mahtavaa lähteä ulkoilemaan ja heiluttaa kahvakuulaa ulkona. Kun taas sadesäällä ja talvella saa olla ihan tarpeeksi sisällä. Ja mitä syömiseen tulee niin kaupat on täynnä tuoreita hedelmiä, kasviksia ja marjoja. Ruoasta saa helposti hyviä, ajattelematta minkään näköistä diettiä tai elämäntapa muutosta. Karkkien sijaa mansikoita ja salaatin sekaan herneitä. Mikä ihmisiä vaivaa? Alkoholiko? Olen huomannut että parhaimmat tulokset on tulleet asiakkaillani jotka eivät stressaa painostaan vaan tekevät hyviä valintoja päivittäin. Lähtevät urheilemaan ja haluavat löytää sen oman juttunsa. Mutta ne jotka tuijottavat vaakaansa hampaat ojossa joka suuntaan menettävät toivonsa ennenpitkään.\nYmmärrän toki että toisia ahdistaa myös kesä. Pikkuruisia hamosia ja toppeja vilkkuu hyväkroppasilla ihmisillä. Rannalla tuijotat omaa napaasi ja mietit minne se oma sixpäkki on jäänyt. Kesäkunto on haave vielä juhannuksenakin ja ehkä vuonna 2080 löydät oman rantakuntosi. Mutta toisaalta eikö tämän pitäisi luoda itsellesi motivaatiota. Esimerkkinä. Oma instagram on täyttynyt hyväkroppaisista naisita, jotka tosin tykkäävät näytellä ihoonsa aika lailla pikkuruisissa vaatteissa. Jos ulkopuoliselle näytettäsiin instagramiani niin varmasti hän luulisi puhelimen kuuluvan miehelle :D Mutta kuvat tuovat minulle motivaatiota. Jollain on isompi haukkari kun minulla niin VAU se on seuraava tavoitteeni. Kateutta on turha tuntea toisen kropasta, koska usein pystyt itse vaikuttamaan siihen miltä näytät ja edelleenkään kaikkien ei tarvitse olla samaan muottiin kuuluvia. Niin kuin aikaisemmissa teksteissä joku on ehkä kiinnittänyt huomiota ajatusmaailmaani. Hyvä olo lähtee sisältä päin ja sen verran myös ulkoolta että pystyy hyväksymään itsensä. Ei se aina helppoa ole itsellänikään. Jokainen vertaa itseään joskus johonkin toiseen. Varsinkin näin dietillä huomasin vertailevani itseäni muihin kisailijoihin. Eilen jyväskylän karsinnoissa nyt sattui olemaan ilmoittautuneita jo sarjaani 36! Tiukka kisa tulossa. Mutta jos tästä porukasta selviää jatkoon niin kroppa on kunnossa. Ajankohtaisen tilanteen näet täältä http://www.nordicfitnessexpo.com/jkl-paviljonki/\nPeilistä tuijottaa hiukan pyöreähkö kaveri.\nJokaisen takapuolessa on vähän läskiä (ainakin jos itse katsoo)\nSitten se Juhannus! Mikä ihana tekosyy syödä makkaraa, jota ei muuten söisi. Vetää pää täyteen ja käyttäytyä kuin sika. Vuokrata kallis mökki ja tapella koko suvun kanssa. Parhaimmassa tapauksessa joku hukkuu tai joku saa puukosta.\nMenikö juuri noin? Ei minulla (toivottavasti ei sinullakaan!) Mutta minullapa oli krapula, hiilarikrapula. Sitä voi melkein verrata alkoholilla tuotettuun pahaan oloon. Olin suunnitellut KOKONAISEN vapaasyöntipäivän mutta mitä sain, PUOLIKKAAN vapaasyöntipäivän. Ja näin ollen perjantai aamuna eväitä väsäämään. Aina ei mene tasan onnenlahjat ja päätin säästää vaparin sinne lauantaille. Onneksi eväiden väsäämiseen meni kaikkiaan 30min ja kahden päivän ruoat oli plakkarissa. Tässä vaiheessa emme vieläkään kertoneet tytölle mitä tapahtuu. Vasta kun olimme saaneet eväät, tavarat, pari koiraa ja itsemme Seatin kyytiin, niin kerroimme tyttöselle mikä on juhannuksen plääni.\nEi tekosyitä! Aamupuuro tehtiin vedenkeittimellä.\nJuhannus meni siis tykkimäellä ja maatilalla eläimiä hoidelle. Kaukana känniääliöistä. Ei yhtään hassumpi vaihtoehto mökkijuhannukselle.\nMulta vaatii erittäin paljon olla kuvissa normaalisti!\nPääsinmpäs yksin ratsastamaan pitkästä aikaa. Hiukan olisi harjoiteltavaa mutta ei se lapasesta lähtenyt.\nNyt on juhannus ohi ja on aika alkaa sunnittelemaan syksyn ohjelmaa. Syksyllä aijon rauhoittaa tilannetta. Kolmen vuoden yrittäjä urallani en ole pitänyt viikon lomaa. Pisin on tainnut olla viisipäivää. Nyt kuitenkin ajattelin panostaa kaikki kisoihin ja näin ollen treenit ja syöminen tulee olemaan viimeisten viikkojen prioriteetti numero yksi. Heinäkuu-elokuu on aikaa panostaa vielä töihin täysillä.\nMoni työyhteisössäni on odotellut, että koska saan aloittaa aerobiset. Ilouutisia! Nyt saan tehdä 3x 45min/ viikko. Muutama hidastempoinen hölkkälenkki takana. Yritän kuitenkin pitää aerobisen matalatehoisena eli sykkeet hyvin matalalla, joten juoksuakaan ei voi hyvällä tahdollakaan juoksuksi kutsua. Pienempi koirakin on iloinen uutisesta ja vapaana kirmaaminen metsä-peltolenkeillä on ollut sen mieleen.\nKuntokuvia laittelen enemmänkin istagramiin, joten sitä seuraamaan nimellä @ptniinanevalainen.\nKuva Hyvinkään boot campistä\nKeravalla järjestän uuden Boot Campin lauantaina 27.6 klo.10-12 Lisätiedot ja ilmoittautuminen https://www.facebook.com/events/1587678181501119/\nNyt jos Hyvinkään sunnalla on ihmisiä jotka haluavat oikeasti hyvään kuntoon niin nyt se on mahdollista. 2x viikkoon treenit Fit Kunnossa kanssani + ruokavaliot! Lisätiedot minulta! Ei liittymispakkoa kuntosaliin.


Kaava ennustaa kierrostuloksen – testaa toimiiko sinulla - Golfpiste.com\nTeksti Jere Jaakkola Sunnuntaina 2. helmikuuta 2020\nGriineihin osumien on tuloksen tekemisen kannalta keskeisen tärkeää. Kuva Getty Images\nTilastogurun kehittämästä säännöstä voi olla apua, vaikka kaava ei pitäisikään sinun osaltasi paikkansa.\nJos haluat todella parantaa tulostasi, lyö enemmän griiniosumia, väittäisi tohtori Lucius Riccio.\nNiin varmaan, mutta miten, kysyt puolestasi.\nKeinolla millä hyvänsä, Riccio vastaisi. Griiniosumat ovat hänen mukaansa ylivoimaisesti tärkein kierrostulostasi määrittävä tekijä.\nRiccio perehtyi jo 70-luvulla syvällisesti kierrostulosten muodostumisen anatomiaan analysoimalla niin ammattilaisten kuin harrastajapelaajienkin tilastoja. Hän laati havaintojensa pohjalta griiniosumista kierrostulosta ennustavan kaavan, niin kutsutun Riccion ensimmäisen säännön:\nKierrostulos = 95 – 2 x griiniosumien määrä\nEsimerkiksi kymmenellä griiniosumalla tuloksen pitäisi olla noin 75 lyöntiä (95 – 2 x 10), kolmella osumalla taas 89 lyöntiä (95 – 2 x 3).\nYksittäisellä kierroksella kierrostulos voi tietenkin muodostua lukemattomilla eri tavoilla. Riccion kaava voi osua tarkasti kohdalleen tai vaihtoehtoisesti heittää roppakaupalla.\nKaavan osumatarkkuus paraneekin selvästi, kun tarkastellaan useamman kierroksen jaksoja tai vaikkapa kokonaisia kausia. Jos esimerkiksi pelaaja on lyönyt kauden aikana keskimäärin 7,5 griiniosumaa kierrosta kohti, hänen kierroskeskiarvonsa pitäisi Riccion kaavan mukaan olla 80 lyöntiä (95 – 2 x 7,5 = 80).\nVaikka kaava ei pitäisi pidemmälläkään jaksolla paikkansa, sen soveltamisesta voi silti olla pelaajalle hyötyä. Mikäli kierroskeskiarvosi on selvästi heikompi kuin, mitä sen pitäisi keskimääräisen griiniosumamääräsi mukaan Riccion kaavalla olla, jokin pelissäsi mättää.\nKyse on silloin luultavimmin joko lähipelisi heikkouksista tai avauspelisi ongelmista. Griinin missatessasi et siis pysty lähipelilläsi paikkaamaan tulosta riittävän usein, puttaat griiniosumista huolimatta keskimääräistä heikommin tai sitten joudut tiiltä usein niin suuriin vaikeuksiin, että ne johtavat suuriin reikätuloksiin. Huonot reiät siis pilaavat kierrostuloksesi, vaikka muuten löisitkin runsaasti griiniosumia.\nJos taas kierroskeskiarvosi on selvästi parempi kuin mitä sen pitäisi Riccion ensimmäisen säännön mukaan olla, yhdestä asiasta voit olla varma: olet loistava lähipelaaja!\nOletko pitänyt yllä tilastoja kierrostuloksistasi ja griiniosumistasi? Jos olet, kokeile kuinka hyvin Riccion ensimmäinen sääntö pitää sinun osaltasi paikkansa. Mitä se sinulle kertoo?\nLue seuraavaksi: Kisaviikko-podcast: Mika Piltz kertoo, miten valmentaja hyödyntää tilastoja ja kuka vie The Playersin


Loistelias Historiallinen Villa Myydään Lodissa | Lionard\nSijoitus > Huvila - Hotelli\t> Historiallinen palatsi myydään Lodissa\nHistoriallinen palatsi myydään Lodissa\nHistoriallinen villa myydään Lodissa\nLodi 20 km - Milano 52 km - Lugano 130 km - Lentokenttä Milano Malpensa 100 km - Lentokenttä Bergamo Orio al Serio 80 km\nPalatsi on ehdottomasti yksi alueen kauneimmista; sitä luonnehtii arkkitehtoonisen hillitty harmonia. Korkeasta puuovesta, jota koristaa perheen vaakuna, päästään avaralle nelikulmaiselle linnanpihalle, jonka jokaista sivua koristaa kolme kaarta.\nPohjakerroksessa erottuu vihreä sali, joka avautuu sekä elegantille pihalle, että toisella puolella sijaitsevaan aatelis-puutarhaan. Tästä tilasta pääsee toisiin freskoin koristettuihin saleihin, ja itäisessä siivessä sijaitsevaan pieneen pyhitettyyn kirkkoon jossa voi vihkiä hääpareja. Uhkean keskeisen salin sivuilla sijaitsee toiset seitsemän tilavaa salia, jotka täydentävät rakennusta.\nKunniaportaikko johtaa juhlasaliin, jonka restaurointi on paljastanut arvokkaat freskot.\nLaskeutuen toisella puolella sijaitsevaa vaikuttavaa portaikkoa pitkin, jossa on takorautainen reunus, päästään villan pääfasadin edustalla sijaitsevaan puutarhaan, joka tarjoaa todella vaikuttavat puitteet mille tahansa juhlatilaisuudelle, tai kokoontumiselle kaikkina vuodenaikoina. Villan tilat ovat kuin luodut juhlistamaan meidänkin päivinämme, kuten aikoinaan, uniikkeja ja unohtumattomia hetkiä.\nLodi on pieni Lombardialainen, noin 44 tuhannen hengen kaupunki, joka sijaitsee Padanian laaksossa Adda-joen oikealla rannalla, Milanosta lounaaseen. Lodin ympäristön maaseutu on tunnettu antiikin ajoista lähtien erityisen rikkaasta maaperästään, joka onkin tehnyt siitä yhden pohjoisen Italian maatalouden tuottavimmista lääneistä.\nLodi perustettiin vuonna 1158 Federico Barbarossan toimesta Addan rantamille, jossa sillä oli ihanteellinen sijainti ympäristön kontrollointiin. Kauniissa kaupungissa voidaan ihailla lukuisia kauniita monumentteja, kuten Vergine Assuntan katedraalia, Beata Vergine Incoronatan temppeliä, Palazzo Brolettoa, Palazzo Modignania, ja alle Vignen teatteria.\nPadanian tasangolla sijaitsevaa taidekaupunkia luonnehtii kulttuurista ja luonnosta kiinnostunut matkailu.\n€ 2.200.000 Järvet - Lombardia - Lecco\tRef. 3850


3.2.2016 17:52 Anita E\tSuoraan Soulista\nOletko sinäkin joskus miettinyt sitä miksi naiset saavat vähemmän palkkaa kuin miehet, miksi naisia on ylemmissä johtotehtävissä niukasti ja miksi naiset joutuvat kituuttamaan enemmän eläkkeellä? Haluatko perehtyä tarkemmin, mistä nämä ilmiöt johtuvat?\nKokosin tähän kolme kirjavinkkiä, joilla pääsee alkuun:\n1. Naiset, miehet ja talous (Halko, Mikkola & Ruuskanen 2010)\nTörmäsin kirjaan yliopiston kirjaston esittelypöydällä ja meinasin ensin jättää kuivakalta kalskahtavan opuksen sijoilleen. Ajattelin kuitenkin vilkaista takakannen ja sisältö kuulosti sen verran mielenkiintoiselta, että kirja lähti luettavaksi. Kirjaan on koottu tutkimustietoa eri taloustieteen aloilta ja se jakautuu neljään teemaan: yksilön valinnat, perhe, tasa-arvo työmarkkinoilla sekä taloudellinen kasvu ja kehitys. Kirjassa perehdytään esimerkiksi naisten ja miesten eroihin suhteessa riskinottoon sekä siihen, että naiset ja miehet tekevät suurin piirtein saman verran töitä – tosin jakautuen siten, että naiset tekevät enemmän palkattomia kotitöitä.\n2. Lean In – Naiset ja menestymisen tahto (Sandberg 2013)\nOlen jo pidemmän aikaa halunnut lukea yhdeksi maailman vaikutusvaltaisimmaksi naiseksi tituleeratun Sheryl Sandbergin teoksen (http://time100.time.com/2013/04/18/time-100/slide/sheryl-sandberg/). Sandberg on niittänyt uraa Googlella ja Facebookilla johtotehtävissä, joten voisi sanoa että hän on tehnyt jotain oikein ja häneltä on opittavaa. Kirjassa Sanberg kertoo omista kokemuksistaan ja oppimastaan uransa varrelta paneutuen tasa-arvoon ja menestymisen taitoihin työelämässä naisen näkökulmasta. Tämä on ensimmäinen ostamani e-kirja ja tarkoituksenani oli lukea se reissussa, mutta johan tämä on kohta luettu! Vinkkinä jos kirja kiinnostaa niin se oli vielä ainakin tänään tarjouksessa e-kirjana Adlibriksella noin vitosen hintaan (en saa provikkaa tästä :D)\n3. Nainen ja rikastumisen taito (Kullas & Myllyoja 2014)\nPidän kirjan käytännöllisestä ja napakasta sävystä. Erityisesti mieleeni jäi kirjan alusta osio, jossa esiteltiin kuinka paljon elämäntyylit, kuten hipsterin ja kotoilijan elämäntyylit, kustantavat. Lisäksi kirjassa kerrotaan miksi on oikeasti kannattavaa ja järkevää sijoittaa ja opetetaan sijoittamisessa alkuun. Kirjassa opetetaan esimerkiksi sijoittamisen apuna käytettävien tärkeimpien tunnuslukujen laskemista, jotka toimivat itsellekin hyvänä muistutuksena kun tilinpäätösanalyysin kurssista on vierähtänyt tovi. Lopussa perehdytään vielä siihen, miten omalla työllä voi rikastua. Ja kuten kirjan takakannessa luvataan, kirja ei sisällä pihistelyvinkkejä vaan ohjeita vaurastumiseen.\nMielestäni ensimmäinen on aihetta parhaiten avaavin tutkimustiedon näkökulmasta, toinen innostavin henkilökohtaisella tasolla ja kolmas käytännönläheisin.\nOnko teillä vinkata lisää kirjoja, joita kannattaisi aiheesta lukea?\n#kirjavinkki #naiset #talous #tasa-arvo\n1.2.2016 20:31 Anita E\tSuoraan Soulista\nIlmassa tuntui tänään kevät, aurinko lämmitti juoksutrikoita ja luonto tuntui päästäneen helpotuksen huokauksen paukkupaukkasten jäljiltä. Minusta vaikuttaa siltä kuin joku olisi antanut talvi-ilmalle kunnon hartiahieronnan ja nyt myös me lenkkeilijät pääsemme nauttimaan luonnon rennosta tunnelmasta. Viikonloppuna oli härdelliä muuton kanssa pois Joensuusta ja nyt muuttolaatikot ovat riesana etsivät paikkaansa vanhempieni luona Imatralla. Täällä olen siihen asti kunnes the h-hetki koittaa vihdoin ensi viikon tiistaiaamuna kun lentävä teräslintu vie meidät Vietnamin lämpöön kymmeneksi päiväksi ennen Souliin muuttoa.\nTämä on niin klisee, etten tiedä viitsinkö sanoa sitä edes ääneen, mutta...Miten aika voi mennä niin nopeasti?\nKun olen Bodypump-tunnilla ja ohjaaja muistuttaa viikonlopun ystävänpäiväspesiaalijumpasta... Tajuan, että en ole silloin enää täällä sitä näkemässä (kuulostipa kohtalokkaalta).\nJa jos rehellisiä ollaan, ei se kyllä harmita yhtään.\nTänään ei myöskään harmittanut se, että lähdin juoksu/kävelylenkille Vuoksen pientareille. Lykke Litä korvanapeista maisemien ihasteluun ja Skrillexiä juoksuspurtteihin. Bangarang on edelleen yksi lempijuoksubiiseistäni, siitä tulee sellainen olo kuin olisi videopelissä jossain tärkeässä ja vaarallisessa takaa-ajotehtävässä (?). Nyt kun en enää pitkään aikaan ole asunut Imatralla, mistä olen alunperin kotoisin, osaan jotenkin arvostaa paljon enemmän näitä maisemia. Tulee sellainen turistiolo omassa alkuperäisessä kotikaupungissa.\nOn oltava poissa tarpeeksi pitkään nähdäkseen ne hienot jutut niin tutuiksi tulleista maisemista.


Porin kaupunki - Selvästi hyvä viikonloppu\nEtusivu > Uutiset > 2011 > 11 > Selvästi hyvä viikonloppu\nSelvästi hyvä viikonloppu\n(04.11.2011 10:01 kansj2 / päivitetty 04.11.2011 10:01 Stenberg Johanna)\nEhkäisevän päihdetyön viikkoa vietetään Porin kouluissa, vähittäiskaupoissa, kauppakeskuksissa ja ravintoloissa.\nPorissa paikallinen alkoholipolitiikka- eli PAKKA-hanke on ottanut varaslähdön teemaviikkoon. Hankkeen projektityöntekijä Sari Ilvonen aikoo kiertää kaikki Porin seudun yläkoulut kahden viikon sisällä. Koulukiertueen lisäksi PAKKA-hanke kampanjoi kauppakeskuksissa, vähittäiskaupoissa ja keskustan ravintoloissa 5.-13. marraskuuta. Ilvonen kertoo, että pääsääntöisesti kaupat ja ravintolat ovat lähteneet hyvin mukaan hankkeeseen, mutta kieltäytymisiäkin on tullut.\n- On haasteellista saada uusi ravintola mukaan kampanjaan. Aina ensin epäillään.\nTarkoituksena ei ole lopettaa alkoholin käyttöä ja myymistä, vaan vähentää alkoholin aiheuttamia haittoja. Ilvonen nostaa yhdeksi tavoitteeksi sen, että ihmiset vähentäisivät ”pohjien” juomista kotona ja saapuisivat ajoissa ravintolaan, vastuullisen anniskelun piiriin. Ravintoloitsijoiden voisi kuvitella olevan samoilla linjoilla.\nAsiakkaiden palaute kampanjassa mukana oleville ravintoloille on ollut pelkästään positiivista. Ravintoloiden tekemä ehkäisevä päihdetyö on saattanut aiheuttaa ensin ihmetystä, mutta pian syyt ovat selvinneet.\n- Haitat ovat kaikille yhteisiä. Ei ravintoloitsijakaan halua, että asiakas alkaa tapella tai sammuu lattialle.\nPAKKA-hanke on tehnyt ehkäisevää päihdetyötä Porissa ja Perusturvan yhteistoiminta-alueella vuoden 2010 alusta lähtien. Hankkeen tavoitteena on vähentää alkoholin aiheuttamia haittoja paikallisesti.\n- Kun paikalliset toimijat lyövät hanskat yhteen, pystytään myös vaikuttamaan paikallisiin ongelmiin. Paljon on saatu aikaiseksi ja hyvään suuntaan ollaan menossa.\nPorin PAKKA-hankkeen nettisivuilta pääset vastaamaan Selvästi hyvä ilta -kyselyyn, jossa selvitetään ihmisten alkoholi- ja ravintolakäyttäytymistä, sekä ravintoloiden toimintatapoja. Kyselyn vastauksista on hyötyä sekä ravintoloille, että hankkeen kehittämiselle. Vastanneiden kesken arvotaan lahjakortti.


Retro Matte Liquid Lipcolour Metrochrome - MAC - KICKS\nJos haluat ajatonta glamouria liioitellun luksuksen sijaan, tarvitset mattaa väriä.\nMinulla on sävy Fashion Legacy ja rakastan sitä. Se on se täydellinen punainen mattahuulipuna. Ostin Wanhojen tansseja varten ja pysyi huulilla koko päivän. Ihan ihan päivän lopussa saattaa alkaa tuntumaan kuivalta.\nJos haluat ajatonta glamouria liioitellun luksuksen sijaan, tarvitset mattaa väriä. M∙A∙C esittelee nyt uuden version Retro Matte Liquid Lipcolour -tuotteiden kosteuttavista sävyistä ja klassisesta koostumuksesta. Valitsetpa minkä sävyn tahansa, saat ihanan värin voidemaisessa, nestemäisessä muodossa, joka kestää pitkään.\nLiquid Lipstick Retro Matte Dance with Me\nSeven EdT 50 ml\nOriginal Skin Essence Lotion 150 ml


Verkkohuijaaminen rajussa kasvussa - MTVuutiset.fi\nVerkkohuijaaminen rajussa kasvussa\nJulkaistu 28.04.2006 18:53 (Päivitetty 04.05.2006 11:38 )\nTietoturva- asiantuntijoiden mukaan muun muassa pankkien verkkotunnuksia kalastellaan maailmalla kiihtyvällä vauhdilla. Ilmiön uskotaan tulleen jäädäkseen myös Suomeen.\nNordean asiakkaisiin kohdistunut verkkotunnusten kalastelu viime syksynä herätti suomalaiset uuteen todellisuuteen. Vaikka pankki ja viranomaiset reagoivat huijaukseen nopeasti, ehti vahinko tapahtua. Seitsemän Nordean asiakasta menetti yhteensä 64 000 euroa. Pankki korvasi asiakkaiden menetykset, mutta ei korvaa enää vastaisuudessa.\nVaikka Suomessa on viime aikoina ollut huijausrintamalla hiljaisempaa, on tilanne maailmalla toinen. Tietoturva-asiantuntijoiden mukaan eri puolilla maailmaa on paljastunut 1,5 miljardia huijausyritystä viimeisen puolen vuoden aikana.\n- Nykyiset huijaukset pyrkivät siihen, että käyttäjältä viedään käyttäjätunnukset ja rikollinen kirjautuu tämän käyttäjän nimissä. Jatkossa tämä haittaohjelma asentuu kylkiäiseksi ja käyttäjä käyttää sitä palvelua, mutta se ohjelma muokkaa oleellisia tietoja kuten esimerkiksi maksun kohdetta, Erka Koivunen viestintäviraston tietoturvayksikön päällikkökertoo.\nVälttyäkseen huijaukselta, on internetin ja sähköpostin käyttäjällä oltava tarpeelliset suojaohjelmat.\nAina ei tämäkään riitä, sillä virus tai huijausohjelma voi päästä tietokoneelle tätä varten rakennettujen sivujen kautta. Asiantuntija kehottaakin tarkkaavaisuuteen.\n- Kaikkein kustannustehokkain tapa on toimia lähdekriittisesti ja varoa internetissä. Jos näyttää liian hyvältä se tarjous se saattaa olla huijaus. Jos käyttäjätunnuksia ja salasanoja kysellään, ne on aina huijausta, Koivunen painottaa.\nVerkkohuijauksen uskotaan tulleen jäädäkseen myös Suomeen. Viranomaiset muistuttavat, että verkkotunnukset ovat aina haltijansa vastuulla.


Tämän korona meille antoi – mahdollisuuden tehdä kodinvaihtoja kotimaassa. Siis onhan mahdollisuus aina ollut, mutta ei ole tullut mieleenkään edes lähettää vaihtoehdotusta. Appivanhempien kanssa olemme kyllä harrastaneet kodinvaihtoa (jätimme lapset kotiin ja karkasimme heille).\nKiitos kulosaarelaisen perheen äidille, hän lähetti meille kyselyn. Tästä voit lukea lisää mistä kodinvaihdossa on kyse. Itse asiassa suunnittelimme aluksi samanaikaisvaihtoa kesälle, mutta sitten rajat aukenivat ja alunperin sopimamme vaihto Norjaan onnistui (lue yksi reissun blogipostaukseni tästä). Jäi kuitenkin kutkuttamaan mahdollisuus ja elokuisena viikonloppuna tulimme.\nKodinvaihtoon kuuluu sovittaessa perheen harrastusvälineiden käyttö, Pyysimme käyttöömme perheen pyörät ja heti ensimmäisenä ilta hurautimme Lammassaareen ja Kuusiluotoon nauttimaan auringonlaskusta.\nJa asian sivusta vähän: Arabianranta ennen Lammassaarta muistutti alueena hieman Tampereen Ratinan rantaa. Ratinan uusien kerrostalojen arkkitehtuuri on samantyylistä. Lasitetut parvekkeet , joissa asukkaat selvästi viettävät aikaa ja pienet, mutta suojaisan viihtyisät sisäpihat. Ja vesinäköala mahdollisimman monella.\nLammassaaren pitkospuiden jälkeen avataan portti Kuusiluotoon. Nimi on erikoinen, alueella on vain yksi kuusi ;-). Portti ja sen sulkeminen on tärkeää, jotta lampaat eivät karkaa. 1800-luvulla Kuusiluoto (Granholmen) oli Karllsonien perheen kalastustila ja kaikenkaikkiaan 20 henkilöä asui siellä. Myöhemmin alue toimi kesäsiirtolaleirien käytössä ja vielä myöhemmin tanssilavana. Nyt se on ajanmukaisesti rauhoittumiseen tarkoitettu luonnonpuisto.\nPyöräillen ristiin rastiin Helsingin keskustaa\nDemokraattisesti koko perheen kesken keskustelimme, josko seuraavana päivänä mentäisiin Itä-Helsingin lauttaristeily Vuosaaresta Hakaniemeen (kesto 1h 45 min) ja kaupunkikierroksen jälkeen metrolla kotiin vai mennään pyörillä (ja vuokrataan yksi skuutti). Pyöräily voitti.\nKulosaaresta ajoimme Mustikkamaan kautta keskustaan. Suoraan jos menee, niin vartissa matka menee!!! Kalasataman ulkoilualueet ovat upeat ja nyt hyvän sään lisäksi kirppismyyjät ilahduttivat. Eniten ihastelimme pyöräväyliä. Siinä vaiheessa emme vielä tienneet, että Helsinki on todella pyöräilijän Helsinki. Lisäksi leikkipuistot ja ulkoilualueet kaikkialla kaupungilla ovat upeita – pikkusisko Tampere kalpenee. Hakaniemen torin puistossa nautimme gelatot myyjältä, jonka myyntiautossa luki ”Finnish people, Italian soul”. Jäätelö aitoa helsinkiläistä ja hyvää!\nSuuntasimme Puu-Vallilan kautta kirjastotalo Oodiin. Vitsit se on hieno. Kuvista olen näin aavistanutkin, mutta livenä vielä upeampi. Ja vaikka ei olisi hotelli helpotukseen asiaa, niin käy, se on nähtävyys sekin. Sen verran voin paljastaa, että ensimmäisen oven avattuani tuli fiilis, että tulinkin ylä-asteen labraluokkaan. Tiedät mitä tarkoitan kun näet ;-).\nSisääntulosta noustaan portaita itse kirjastoon. Portaikossa on Otto Karvosen ”Omistuskirjoitus”-teos. Siinä on pyydetty ihmisiä kertomaan kenelle kirjasto tulisi omistaa. Lopputuloksena 381 sanaa. Meidän suosikkeja olivat mm. höynäytetyille, metsästäjä-keräilijöille, avaruusolijoille, virkamiehille..\nOikeasti Oodi on kaikille:\nOodi on kuin olohuone, siellä oli kotoisaa. Ja yläkerran ulkoterassi oli mukava myös. Oodista suuntasimme Korona-kesän keksinnölle, Tuomiokirkon edustalle olevalle jättiterassille ruokailemaan. Helsingin päänähtävyys on saanut ansaitsemansa elämän ympärilleen. Ruokakojuin reunustettu ja kukka-asetelmin koristeltu alue on niin viihtyisä. Istuimme pitkään ja ilolla reilusti yli satanen vaihtoi omistajaa. Jokainen perheenjäsen sai hakea erityyppisiä ruokia: hodareita (parempia sellaisia, ei mättöä), pizzaa, risottoa sekä viiniä, gintonicia, mocktailia – kaikkea löytyy. Pöydiltä kerätään astiat, mikä on sekin harvinaisuus nykypäivänä. Drinkit saa nauttia oikeista laseista, ei muovituopeista. Tätä lisää!!!\nTerassia vastapäätä on Helsingin Kaupunginmuseo. Miten siellä ei ole tullutkaan koskaan käytyä, vaikka se on ilmainen ja noin keskeisellä paikalla. Museoon mennään pienen sisäpihan kautta. Se sisäpiha, aah, vaikka ei museo kiinnostaisi, niin sisäpihalla saatat haluta piipahtaa. Niin rauhallinen, kadun äänet jäivät kadulle. Ja kyseisellä kadulla lonksuttaa rautiovaunu, edes nämä äänet eivät kuulu. Voisin kuvitella istuvani pihakeinussa ja lukevani kirjaa. Artikkelin pääkuva on otettu museon ylimmästä kerroksesta, lasten leikkimaan vierestä.\nMust see kirkko on myös Uspenskin katedraali. Tuomiokirkko oli koko lauantaipäivän varattu toimituksiin, mietimme miten ortodoksisella kirkolla. Sen piti olla auki vielä, mutta mikään ovi ei auennut. Huvittavasti yhdeltä ovelta oli nuoli toiselle ja siltä toiselta taas toiselle takaisin. Meitä ihmettelijöitä siellä oli jonoksi asti.\nPääkaupunkimme yllätti todella pyöräilijä-ystävällisyydessään.\nKun kerran kodinvaihdossa olimme, niin halusin hahmottaa ympäristöä. Lähdimme iltakävelyllä Kulosaaressa .\nTuristeille näyttäytyy Kulosaari siten, että suomenkielinen ja ruotsinkielinen koulu toimivat rinta rinnan, samalla kadulla vastapäisissä taloissa. Kulosaaren Kasinolla vietettiin häitä, mutta muutoin Kulosaaren väki vietti hiljaiseloa. Kulosaaressa on paljon vanhaa asutusta, todella suuria vanhoja taloja – toki muutama moderni isokin mahtuu joukkoon. Nämä kaksi taloa pihapiireineen miellyttivät etenkin:\nKulosaaressa on paljon lähetystöjä. Kiinan lähetystössä oli nurkkia niin monia, että yhdellä nurkalla oli monen vuoden vanhat kuivuneet lehdet. Muutoinkin remonttia kaipasi. Vietnamin lähetystö suruliputti, ehkä lähetystöä kohdannut suru-uutinen tai jotain emämaahan liittyvää? Kiinnosti samalla kadulla olevat Irakin ja Iranin lähetystöt. Tässä kuvat molemmista, voit arvioida itse.\nKaiken prameuden ja jylhyyden keskellä on kivipaaseilla reunustettu tie, joka nousee ylös. Kysyn mieheltäni, että onko tuo yksityinen tie. Päättelemme, että ei se ole ja tie johtaa Kulosaaren kirkolle ja Kellotapulille.\nP.S. Aamulenkin matkalla kotiin teimme Sipoonkorven kansallispuistossa. Kalkinpolttajanpolku, 4,8 km rengasreitti. Korpi kuvastaa aluetta hyvin. Ihan kiva, mutta en tänne erikseen lähtisi. Luontoon.fi väittää reitin olevan vaativa, mutta vaativasta kaukana (1,5h evästauon kera). Vähän kuin mikä tahansa lähimetsä. No tuli kuitattua kahdeksas itselle uusi kansallispuisto tälle vuodelle.\nReply Marika / Matkalla Missä Milloinkin sunnuntai, 16 elokuun, 2020 at 17:24\nKodinvaihto kotimaassa voisi olla oiva tapa tutustua uusiin seutuihin. Esimerkiksi visiitti johonkin Suomen puutalokortteleista olisi aivan erilainen, jos jäisi sinne vaihtokotiin katselemaan katunäkymiä juorupeilistä.\nReply kodinvaihtaja keskiviikko, 19 elokuun, 2020 at 18:54\nHuvittuneina pohdittiin, että on jännä kun heti löytää keittiöstä asiat ”oikeista” paikoista, näin ei ulkomailla kodinvaihtokodissa ole\nReply Aila ja Juha sunnuntai, 16 elokuun, 2020 at 18:37\nOlipa hauska näin kodinvaihtajana lukea kokemuksestasi. Itse asiassa viime vuoden kesäkuussa etsin itsekin vaihtokotia Tampereelta Tampereen sävelen viikon ajaksi, mutta ei löytynyt. Eräs ystävämme tarjosi sitten kotiaan, kun oli itse työmatkalla eli se ratkesi silloin siten. Kyllä me juuri Tampereelle voisimme lähteä vaihtoon vieläkin, siellä on sekä sukulaisia että nähtävää. Ja tuo Kulosaari ympäristöineen on hieno. Luitko minun tämänviikkoisen tekstini sieltä?\nReply Sonja | FIFTYFIFTY tiistai, 18 elokuun, 2020 at 11:22\nKodinvaihtoa olen aina välillä miettinyt, että pitäisi jonain päivänä kokeilla! Kulosaari on kyllä hieno ja rauhallinen paikka majoittua Helsingissä, me juhlimme kolme vuotta sitten häitämme juuri Kuliksen kirkolla ja sitten kasinolla. Ja tuota keltaista Lars Sonckin suunnittelemaa rivaria olen aina itsekin ihaillut, se on ilmeisesti Suomen ensimmäinen rivitalo! Niin kaunis. Muutenkin Helsinki on ihana, kiva että viihdyitte!\nReply kodinvaihtaja keskiviikko, 19 elokuun, 2020 at 18:50\nKiitos extrainfosta. Ja jos suunnittelette kodinvaihtoa konkreettisesti, ota ilman muuta yhteyttä!


Kuvat eivät näy selaimissa (Win10 ja F-secure safe) | AfterDawnin keskustelualueet\nKuvat eivät näy selaimissa (Win10 ja F-secure safe)\nViestiketju Windows -ongelmat -osiossa. Ketjun avasi TllNA 24.12.2018.\nMeillä on kaksi windows 10 -konetta, joihin heti käyttöönoton jälkeen asennettiin F-securen Safe. Niissä ei lataudu selaimissa kuvat. Ongelma koskee kaikkia selaimia, joten ei ole yksittäisen selaimen asetuksista kyse. Microsoft storessa olen asetuksissa valinnut, että kuvat ladataan, mutta silti melkein kaikkien kuvien kohdalla on pelkkää harmaata. Yritä siitä sitten valita oikeaa peliä, kun mitään kuvia ei ole. Myös suuri osa verkkosivujen kuvista on harmaana ja keskellä vain ympyränuoli. Miten saan sivut näkymään normaalisti?\nKoneet ovat eri merkkisiä ja ne on juuri käyttöönotettu ja ladattu kaikki päivitykset ja tosiaan tuo F-securen Safe. Nettiyhteydestä ei ole kyse, kun muissa koneissamme kuvat latautuvat normaalisti.\nJa näköjään esim. Netflixissä on vain tyhjiä laatikoita, eikä sitä pysty käyttämään.\nPoista f-secure. Tilalle joku ilmainen esim. avast.\nJos sitten toimii, vika on f-securessa.\nSitten yhteyttä f-securen tukeen, jos sitä haluat käyttää.\nMikä Windows versio niissä on, onko Home, Pro tai S versio?\nJos pysäyttää tai ottaa hetkeksi F-Secure Safe suojaukset kaikki pois, onko vaikutusta kuvien näkyvyyteen?\nOnko koneille asennettu mitään muita tietoturva tai haittaohjelma suojia?\nNäkyykö muut kuvat ilman selainta?\nKokeilitko, näkyikö kuvat ennen F-Securen asennusta?\nJoo, testailin juuri ja otin F-securen pois päältä hetkeksi. Kaikki toimi hyvin. Olen kuitenkin tuosta SAFEsta nyt maksanut kahdeksi vuodeksi, joten pitäähän se saada toimimaan! Eli alan pommittamaan F-securea. Luulisi, että osaavat neuvoa, eikä tämä ole ainoa vastaava tapaus.\nTuota F-Securea en tunne, mutta pitäisi käydä tarkaan sen asetuksia lävitse ja löytää kohta, missä kuvat esteään tai liian tiukat turvarajat asetetaan..\nEdit. Jos ei selviä asetuksista, niin yhteys F-Securen tukeen.\nKäytätkö jotain adblockeria joka estää kuvien näyttämisen?? Tuota F-Secure safea voi kokeilla 30 pv ilmaiseksi niin oletusasetuksilla tuo ei blockaa mainoksia millään kokeilemallani selaimella ( Grhome, Firefox, Avast Secure Browser, Brave) Adblockerilla blokkaan noita mainoksia ja kun sen ottaa pois käytöstä niin kaikki mainokset näkyvät normaalisti F-Secure safe käytettäessä.\nSiis normaalit kuvat näkyvät kylläkin.\nKokeile ottaa windows defender pois päältä:\nTllNA sanoi: ↑\nVarmaan lähes 10 vuotta aikaa, kun käytin F-Protia, oli silloin paljon ongelmia, milloin mikäkin ei toiminut, useissa laitteissa oli maksullisena. Sain tueltaan apua ja vielä ilmaiseksi aikaa lisää, mutta yhden ongelman kun sain ratkaistua, tuli toinen eteen ja tätä tapahtui useaan kertaan. Vaikka maksettua aikaa oli monia kuukausia jäljellä, poistin ohjelman kaikilta ja otin ilmaisen Avastin käyttöön, aika hyvin on mennyt sen kanssa, kuitenkin jossain laitteessa piti poistaa, että sain Win isomman päivityksen asennettua. Niin huonot kokemukset jäi F-Protista, että en ole enää halunnut edes kokeilla ilmaiseksi. Norton oli ennen F-Protia ja toimi hyvin, mutta päätin kotimaista kokeilla kuitenkin.\nNykyään ilmaisilla pärjää jo hyvin ellei jopa paremmin eli kotikäytössä ei kannata enää ostella maksullisia torjuntaohjelmia. Etuina on myös se että ohjelman voi helposti vaihtaa toiseen ilman että joutuu maksamaan entisen käytöstä vuosia.\nTäällä myös F-Secure SAFE käytössä, eikä mitään ongelmia.\nUseamman vuoden olen F-Securen tuotteita käyttänyt, ja kaikki on toiminut ihan normaalisti, kuvat, videot, lataukset ja muut näkyvät ja toimivat ihan normaalisti, eivätkä ohjelmistot itse ole ilmoitelleet tai blokanneet mitään, mikä niiden tietokantojen mukaan on turvalliseksi todettu.


Hotellit Vadillo de la Guareña | Hotellitarjoukset | Hotels.com\nHotellit Vadillo de la Guareña\nHotellit – Vadillo de la Guareña\nEtsi hotelleja kohteessa Vadillo de la Guareña\nNäytä kohteen Vadillo de la Guareña hotellit kartalla\nEtsitkö hotellia kohteessa Vadillo de la Guareña?\nHotels.com voi auttaa sinua löytämään parhaat hotellit kohteessa Vadillo de la Guareña.\nAutamme sinua löytämään täydellisen huoneen kohteesta Vadillo de la Guareña, Espanja, sillä avullamme voit verrata eri hotelleja helposti (mukaan lukien suositut ketjuhotellit). Tällä hetkellä kohteen Vadillo de la Guareña suosituin hotelli on Posada Plaza Mayor de Alaejos. Sinne on tehty 5 varausta edellisen tunnin aikana.\nKun varaat yöpymisen Hotels.comin kautta, voit myös ansaita ilmaisia palkintoöitä liittymällä Hotels.com Rewards -kanta-asiakasohjelmaan. Ohjelma on ilmainen, ja liittymiseen menee vain kaksi minuuttia, ja kun olet yöpynyt 10 yötä, saat 1 palkintoyön ilmaiseksi*. Joten viikonloppumatka kohteeseen Vadillo de la Guareña voi olla ensimmäinen askel kohti ilmaista hotelliyötä.\nMiksi kannattaa varata majoitus kohteessa Vadillo de la Guareña Hotels.comilta?\nAutamme sinua löytämään täydellisen huoneen mihin tahansa tarkoitukseen. Löydät palvelustamme 4 hotellia kohteessa Vadillo de la Guareña. Vertaile hotelleja nopean ja helpon hotellihaun avulla. Voit myös rajoittaa hakutuloksia näillä ehdoilla:\n- kohteen Vadillo de la Guareña alueet\n- kohteen Vadillo de la Guareña nähtävyydet\n- 23 Hotels.com-asiakkaiden arvostelua yöpymisestä kohteessa Vadillo de la Guareña\n- saatavilla olevat päivät - tarkat tiedot ja kuvat - tarkat kartat, joista näet hotellien sijainnit sekä lähimmät julkisen liikenteen palvelut ja turistinähtävyydet kohteessa Vadillo de la Guareña.


Born to be:__________: Hääperinteiden pohdintaa osa 287\nRakastan häitä ja seuraan somesta innolla kaikkien tuttujen ja vieraidenkin häävalmisteluja. Kuitenkin tietämykseni erilaisista hääperinteistä on aika huono ja aina välillä tulee pohdittua kuinka tärkeitä ne ovat itselle. Viime aikoina häitä edeltävä yö on mietityttänyt. Nykyään suurin osa pareista ilmeisesti viettävät tuon viimeisen yön "sinkkuna" erillään, morsian kaason ja sulhanen bestmanin kanssa. Jos olen ymmärtänyt oikein, tähän perinteeseen liittyy jonkinlainen taikausko huonosta karmasta ja epäonnistuvasta avioliitosta. Itse en usko tällaisiin juttuihin eikä varmaan kovin moni muukaan (ainakaan ihan tosissaan). Lähinnä olen pohtinut, kuinka tärkeätä tällaisen perinteen noudattaminen on itselleni.\nOlemme suunnitelleet talon rakentamisen niin, että pääsisimme muuttamaan ensi vuonna juhannuksen tienoilla. Häät ovat vasta elokuun loppupuolella, joten talon pitäisi olla myös ihan siedettävässä asumiskunnossa jo siihen mennessä. Tästä johtuen olen miettinyt seuraavanlaista vaihtoehtoa häitä edeltävälle yölle: perjantaina kävisimme koristelemassa juhlatilan jollakin porukalla ja sitten yöpyisimme kaikki tällä samalla porukalla uudessa talossamme. Häitä edeltävän illan voisi siis viettää saunoen ja rentoutuen kaikki yhdessä. Ajatuksen tasolla tämä kuulostaa aika mukavalta ja fiilistä nostattavalta. Uudelta taloltamme ei ole ihan älytön matka juhlapaikalle, joten sekin puoltaisi tätä ideaa. Hääpäivän aamuna toisen (minun tai miehen) pitäisi tietysti poistua talosta, koska pukuani en halua miehen näkevän ennen kuin vasta potrettikuvauksissa, jotka on tarkoitus hoitaa ennen vihkimistä.\nSitten toinen puoli minusta kallistuu kuitenkin hotelliyön kannalle. Tuohan se varmasti tietynlaista erilaisuutta ja hohtoa hääpäivän aamuun kun herääkin hotellihuoneesta oman kodin sijaan. Varsinkin, jos saisi vielä meikkauksen ja hiustenlaiton sinne samaiseen huoneeseen. Hotelliyö kuitenkin maksaa aina jotakin eikä niissä ihan perushotellien perushuoneissa mitään sen kummempaa hohtoa oikeastaan ole.\nJa tältähän mä sitten näytän hääaamuna, heräsin mistä heräsin.\nMiten muut morsiamet ovat ajatelleet viettää häitä edeltävän yön? Sulhon kainalossa vai hotellin lakanoissa?\nLähettänyt Pee klo 17.02


Versio 17. lokakuuta 2009 kello 12.50 (muokkaa)\nTähän voisi jatkaa vaikka miten ja paljon kaikenlaista. Mutta oma kokemus on, Vikin kaikki sivustot on jollakin tavalla perseestä. Hakumasina pyrkii väkisin esiin vaikka sitä ei edes toivota kaikkine surkeuksineen. Huonompaa hakukonetta saa todella hakea hiki hatussa löytämättä sittenkään. Mitä tulee linuxin sivuihin, olisi tervejärkisintä poistaa vikin sivuilta kaikki siihen liittyvä materiaali mikä linux`ia koskee. Ainoa asia minkä viki tekee on helvetinmoinen epäkäytännöllisyys ja haitta selatessa sivuja netistä. Sanalla sanoen ROSKAAVA hakukone.\nRivi 88: Rivi 96:


Emil Larmi flunssa-aallon aiheuttamista kokoonpanohaasteista: Tuoneet vain kulmahammasta esiin – Hämeen Sanomat\nEmil Larmi flunssa-aallon aiheuttamista kokoonpanohaasteista: Tuoneet vain kulmahammasta esiin\n13.4.2019 21:19 Päivitetty 13.4.2019 23:17 Samuel Savolainen\nLoistopelin HPK-maalissa pelannut Emil Larmi näki, että flunssa-aallon aiheuttamat kokoonpanomurheet ovat vain sitoneet joukkuetta enemmän yhteen.\nEmil Larmi on pelannut hyvin HPK:n maalin suulla kevään pudotuspeleissä. Kuva: Pekka Rautiainen\nHPK:ssa on tämän pudotuspelikevään aikana ollut useita onnistujia, joista suurimpia ovat olleet pudotuspelien pistepörssiä – ja maalipörssin jaettua kärkipaikkaa pitävä – Petteri Nikkilä sekä syöttöpörssiä johtava Robert Leino.\nYksi kiistaton onnistuja löytyy myös Kerhon maalin suulta.\nPäävalmentaja Antti Pennanen ei syyttä antanut voitosta kiitosta myös maalivahtipelille, sillä Hakametsän ryöstössä HPK:n Emil Larmi toi maalivahtipelillään Kerholle ratkaisevaakin kilpailuetua.\n24 kiekkoa torjunut Larmi arvioi ottelun olleen luonteeltaan omalaatuinen.\n– Tämä oli vähän erikoinen ottelu. Otimme pikkaisen kaulaa siinä alussa ja ensimmäiseen kymppiin oli jo neljä maalia (yhteensä) taululla. Sen jälkeen olimmekin vähän enemmän meidän päässä, mutta pystyimme pitämään pahimmat paikat poissa, Larmi sanoi.\nLarmi oli HPK-puolustuksen kanssa kovassa helteessä, mutta kesti Tapparan myllytykset.\n– Ei tämä urani pahin ilta ollut kuitenkaan, mutta lopulta voitto ja se on kaikkein tärkeintä.\nEi ole salaisuus, että flunssa-aalto on jyllännyt HPK-leirissä ja joukkueesta on pudonnut välillä miehiä sivuun. HPK:ta se ei ole silti horjuttanut vaan tärkeintä – eli tulosta – on tullut sairastelurysän aikana kahdesta ottelusta kahden voiton muodossa.\nLarmin mielestä vaikeudet ovat vain sitoneet joukkuetta entistä yhtenäisemmäksi.\n– Kun porukka vähenee, pidot paranee. Enemmän silloin tulee kulmahammasta esiin ja haluamme näyttää mihin pystymme. Tuntuu, että vaikutus on ollut jopa positiivinen, Larmi pamauttaa.\nLiigafinaalit ovat nyt enää voiton päässä, ja sen ottamiseen tarjotaan kahta mahdollisuutta, mutta ensimmäinenkin voi riittää.\nVaikka finaalit ovat jo sormenpäiden ulottuvilla, Larmi suhtautuu tilanteeseen maltillisesti.\n– Nämä ovat meille mahdollisuuksia ja se on peli muiden joukossa, jossa pitää vain ottaa hyvä suoritus. Katsotaan pelin jälkeen sitten mikä on lopputulos.\nHPK ja Tappara iskevät yhteen kuudennessa välierässä Ritariareenassa maanantaina. HäSa\nAsiasanatEmil Larmi HPK jääkiekko Liiga Tappara välierät viides välieräottelu


Mikään ei ole niin tärkeää kuin torvisoitto!\nPL 225, 80101 Joensuu\nNimeni on Tilhi Junninen, ja olen nyt pari kuukautta soittanut Joensuun Puhallinorkesterissa alttosaksofonia. Aloitin soittamisen seitsemisen vuotta sitten, ja koko sen ajan olen soittanut myös orkestereissa: ensin konservatorion ekabändissä, sitten junnu- ja nuoriso-orkestereissa, ja nyt JPO:ssa. Yhteissoittaminen tulee kivasti tutuksi, kun sen aloittaa heti alusta lähtien.\nSaksofoni on mukava soitin, suosittelen muillekin. Musiikkia kannattaa ylipäänsä harrastaa ihan vain sen takia, että se on kaikin puolin ihanaa. Minulle soittoharrastus on tarjonnut paljon mukavia hetkiä niin itse soitellessa kuin yhdessä muiden kanssakin.\nKaikkein mieluisin musiikin laji minulle on elokuvamusiikki. Olen muuten aika laiska harjoittelemaan, mutta eräänä kesänä sain soitonopettajaltani kesälomaläksyiksi Harry Pottereista tutun Hedwigin teeman sekä Taru sormusten herrasta -elokuvaan sävelletyn ”In Dreamsin”. Sinä kesänä tuli soitettua kesäläksyjä ahkerammin kuin koskaan!\nvippi: Orkesterin historia\nMamba3: Maria Iltola\nmopsis5: Anu Laakkonen\nmopsis5: Aaro Parviainen\nPuh. 0500 139 750\nJoensuun Puhallinorkesteri soittaa kaikissa tilaisuuksissa.\nErkki Kettunen 0500 139 750\nSeuraava esiintymisemme on Pilkon Citymarketissa 15.9. klo 17.-18.00\nUudet soittajat ovat aina tervetulleita. Jos et omista soitinta, voit lainata sellaisen orkesterilta. Tule oppimaan, tule soittajaksi!\n"Tää on vaan niin hirveen kivvaa..."\nJoensuun Puhallinorkesteri, perustettu 1964\nMainostoimisto Donner&Blitz Oy


Naisten alennetut muotoilevat alusasut netistä | Zalando ALE\nDKNY IntimatesMAGIC BodyfashionMaidenformSans ComplexeSpanxTriumphWacoal 363840424446485070C70D70E70F70G75B75C75D75E75F75G80B80C80D80E80F80G85B85C85D85E85F85G90B90C90D90E90F90G95B95C95D95E95F95GXSSMLXLXXL3XL4XL MustaRuskeaHarmaaValkoinensininenPinkki\nNaisten alennetut muotoilevat alusasut\nLIFT UP - Muotoileva alusasu - bleu marine\nWEAR YOUR OWN BRA - Muotoileva alusasu - body beige\nLIFT UP - Muotoileva alusasu - champagne rose\nAlennetut muotoilevat tuotteet tarjoavat kauniita muotoilevia alusvaatteita ja alusasuja nyt edullisesti. Tämän päivän alusasumuoti on kehitellyt laajan valikoiman myös muotoilevia tuotteita, jotka ovat tyylikkäitä ja yhtä aistikkaita kuin tavallisetkin alusvaatteet. Ei enää vanhanaikaista beigeä ja ihonvärisiä alushousuja, vaan nyt voit nauttia näistäkin alusasuista kauniissa väreissä ja koristeellisissa kuoseissa. Alennetut muotoilevat tuotteet–valikoimasta löydät ihastuttavat alusvaatteet, jotka korostavat kauniita puoliasi ja tukevat vartaloasi oikeista kohdista. Laaja valikoima tarjoaa paljon erilaisia alaosia sekä yläosia, joilla saat vartalosi parhaimmat puolet esiin haluamallasi tavalla. Alusvaatteet istuvat päälläsi napakasti ja antavat sinulle ryhdikkään sekä itsevarman olon, jotta sinun ei tarvitsi huolehtia ulkonäöstäsi vaan voit ottaa rennosti ja nauttia kauneudestasi! Alennetuista muotoilevista tuotteista löydät tyylikkäät muotoilevat alusasut kaikenikäisille ja –kokoisille naisille.\nAlennetut muotoilevat tuotteet - Sinun kauneutesi ja yksilöllisyytesi korostamiseen\nNaisten alennetut muotoilevat tuotteet ovat saatavilla nyt edulliseen ale-hintaan Zalandossa. Monipuolinen valikoimamme tarjoaa paljon erimallisia alushousuja, korsetteja, aluspaitoja, alushameita sekä bodeja laadukkailta alusvaatemerkeiltä. Saatavilla on myös ihastuttavia muotoilevia yömekkoja, joilla hurmaat mielitiettysi itsevarmoin ottein. Löydät nämä elegantit alusasut mallistostamme kauden raikkaissa väreissä sekä kauniilla pitsikirjailuilla. Huomaathan, että osa tuotteista tulee useassa eri värissä. Voit tutustua värivaihtoehtoihin klikkaamalla tuotteen tiedot auki. Etsitkö tyylikkäitä alushousuja, joilla voit vetää vatsaasi sopivasti sisään? Tai kaipaatko juhlamekkosi alle huomaamatonta alushametta, joka muotoilee vartalosi kauniisti mekon alla? Alennettujen muotoilevien tuotteiden valikoimastamme löydät upeat muotoilevat aluasut jokaisen yksilölliseen tyyliin sopien. Korosta naisellisia muotojasi kauniilla muotoilevilla alusvaatteilla nyt edullisesti. Tutustu siis alennettujen muotoilevien tuotteiden valikoimamme ja hanki itsellesi kauneutta korostavat alusvaatteet laatumerkeiltä!


Culottesit ovat väljät ja kauniisti laskeutuvat kesähousut. Ne on valmistettu pehmeästä ja sileästä puuvillaelastaanista. Sivuilla taskut. Vyötärökuminauha ei purista eikä kiristä. Valitse tuotteista normaali kokosi mittataulukon mukaisesti.\nKutistuvuus 5 % maksimissaan. Hienopesu 40 asteessa samanväristen kanssa. Vältä linkousta ja kuosittele kosteana.\nSTANDA Naisten T-paita, Pause Reset Musta


Kurssiohjelma - Spek\nKurssinjärjestäjätaho vastaa, että koulutus toteutetaan Suomen Pelastusalan Keskusjärjestön tulityötoimikunnan hyväksymän ao. koulutusmallin mukaisesti. Kurssin toteuttaja, koulutettu kurssinjohtaja on vastuussa yksittäisen kurssin laadusta.\n1. Turvallisuus – yleinen työjarru vai yhteinen etumme?\n2. Suunnittelemalla säästyy selittelyiltä\n4. Turvatoimet – arjen hallintaa\n5. Jos kuitenkin syttyy…\nYhteenveto ja kurssin päättäminen\nKurssi on työpäivän mittainen ja se sisältää viisi (5) teoriaosiota, yhden harjoitusosion ja tutkintoko-keen. Kurssin tulee sisältää opetusta vähintään kuusi (6) tuntia.\nKoulutuksen tarkoituksena on tulityöhön liittyvän riskitietoisuuden lisääminen, vahinkojen ennaltaehkäiseminen ja oikean toiminnan opettaminen mahdollisessa onnettomuustilanteessa.\nKurssille voidaan ottaa kerrallaan enintään kolmekymmentä oppilasta. Alkusammutusharjoituksissa tulee olla yksi opettaja viittätoista oppilasta kohti.\nKurssiin sisältyy Tulityöt hanskassa -oppikirja ja Finanssialan Keskusliiton Tulityöt -suojeluohje 2002. Tulityöt hanskassa -oppikirja on julkaistu suomeksi, ruotsiksi, englanniksi, venäjäksi, viroksi ja puolaksi. Koulutuksen järjestäjä tilaa Tulityöt hanskassa -oppikirjan SPEKistä jokaiselle koulutettavalle.\nSuomen Pelastusalan Keskusjärjestön tulityötoimikunta vastaa tulitöiden turvallisuuskoulutuksen kehittämisestä. SPEK valvoo, että kurssinjärjestäjät toteuttavat tulityökurssit koulutusmallin mukaisesti. Kurssien laatua koskevat palautteet sähköpostitse tulityot.kurssit@spek.fi.\nOle hyvä ja kirjoita viestisi alla olevaan kenttään


Mikkelin Urheilusukeltajat - Sukeltajaliitto ry\nMikkelin Urheilusukeltajat on perustettu vuonna 1970 ja nykyään se on yli 220 jäsenen sukellusseura. Tarjoamme jäsenillemme mahdollisuuden sekä virkistyssukelluksen että tekniikkasukelluksen harrastamiseen.\nSukellustukialuksemme Tornator 1 on vanha linjahinaaja, joka on rakennettu Varkaudessa vuonna 1905. ”Wanhan Rouvan” strategiset mitat ovat pituus 22,95 m, leveys 4,95 m, syväys 2,10 m ja paino 64 t. Aluksessa on majoitustilat 20 hengelle, keittiö kaasuhellalla/uunilla, wc, kaksi jääkaappia, tilava puulämmitteinen sauna ja ilmahuolto. Varustukseen kuuluu myös kumivene Suzumar 15 hv moottorilla pieniin siirtymisiin. Alusta kuljettaa Scania 11DSI-8 kone.\nm/s Tornator 1 lähtee leirille Mikkelistä perjantai-aamuna 29.7. ja Punkaharjun Harjun Portin laituriin saavutaan samana iltana. Leirillä sukelluksia järjestetään joka päivä la 30.7-7.8.2016 välisenä aikana Pihlajaveden alueella. Kohteet kohdekartalla:\nHirvolanselkä Hiekkasaari, hylky\nPorkalansalmi Haukkavuori, louhokset luolineen\nHietasaari Kivenaluslahti, hylky\nVaahersalo Keronsärkkä, hiekkapohjaa\nKongonpää Salpalinja, jossa yövytään 2 päivän retkillä\nKohteita on myös muitakin ja voidaan tutustua näihin tilanteen mukaan. Myös päiväretkillä voidaantutustua Kongonpään Salpalinjaan tilanteen ja ajan salliessa.\nTornator 1 tarjoaa kipparin ja kansimiesten lisäksi tilat 12 sukeltajalle/seuralaiselle yöpymiseen. Hyvien yöpymismahdollisuuksien lisäksi laivallamme kokkaat joko keittiössä tai kahdella grillillä. Sukellusten jälkipuinti hoituu hyvin laivan saunassa. Matkustajat varaavat mukaansa tarvitsemansa petivaatteet/makuupussit, ruoat ja juomat. Laivalta saa aina paineilmaa ja tankkaajasta riippuen myös nitroksitäytöt.\nJälki-ilmoittautuminen alkaa 27.7., ja silloin voi vielä tiedustella laivan puhelimesta p. 044 334 4550 vapaita paikkoja retkillemme. Tällöin voi tiedustella myös pelkkää yöpymistä Tornatorilla, kun laiva on Harjun Portin laiturissa. Etusija yöpymiseen on kuitenkin retkiemme osallistujilla.\nSeuramme uudet nettisivut mikkelinurheilusukeltajat.fi aukeavat lähempänä leirin ajankohtaa ja antavat lisätietoa leiristä.\nTervetuloa laivaamme ja sukeltamaan!


Stratton-on-the-Fosse Vuokrattavat loma-asunnot ja talot - Englanti, Britannia | Airbnb\nVuokrakohteet paikassa Stratton-on-the-Fosse\nParhaaksi arvioituja loma-asuntoja kaupungissa Stratton-on-the-Fosse\n“Päätin varata Hannahin ja Benin paikan erittäin lyhyellä varoitusajalla ja sain heti Hannahilta viestejä lomamökistä. Sain viestiä, joka johti saapumiseeni. Hannah oli erittäin mukava ja tapasi minut ulkopuolelta osoittaakseen minulle sijaintini, jossa olin. Sain häneltä erittäin lämpimän vastaanoton. Chalet on erittäin söpö ja siinä on kaikki mitä tarvitset mukavaan oleskeluun, mukaan lukien extrat kuten aamiaistarvikkeet ja tilat kuumien juomien valmistukseen. Hannahin paikka oli erittäin puhdas ja aivan täydellinen siihen, mihin tarvitsin sitä. Pysäköinti on helppoa ulkopuolella, vaikka työtä olisikin vain ajotiellä, tiellä on paljon pysäköintimahdollisuuksia. Suosittelen ehdottomasti Hannahin paikkaa ja jos tarvitsen joskus toista yöpymispaikkaa väliaikaisesti, en epäröi varata Hannahin chaletta uudelleen. Kiitos, että olet loistava isäntä!”\nSuositut mukavuudet kaupungin Stratton-on-the-Fosse loma-asunnoissa\nMuita upeita loma-asuntoja kaupungissa Stratton-on-the-Fosse\nSUPERHOSTKoko vierassviitti5 (57)


Hanaviinit arvostelussa – viiniasiantuntija poimi parhaat - Ajankohtaista - Ilta-Sanomat\nHanaviinit sopivat hyvin mökkireissulle, veneeseen tai piknikille isolle porukalle. (KUVA: Erkki Laine)\nJulkaistu: 31.3.2016 19:23\nHanaviinien kilpailu on tasapäistynyt, Pekka Suorsa sanoo.\nSamaa viiniä lorotellaan kolmen litran laatikoista kuin pulloistakin: rikitys- ja pakkaustekniikka on kehittynyt.\n– Harvemmin niitä suosittelen, koska en pidä siitä, että ihmiset ostavat enemmän viiniä kuin tarvitsevat. Viinistä alkoholisoituu siinä missä muistakin juomista. Mökillä, veneessä ja piknikillä sekä ylipäätään isolle ryhmälle nämä kuitenkin ovat käytännöllisiä, IS:n viiniasiantuntija Pekka Suorsahttps://www.is.fi/haku/?query=pekka+suorsa sanoo.\nKilpailu on tasaväkisen tylsää: parhaat saavuttavat 88 pistettä. Se on tosin hyvä tulos kyseisin hinnoin.\nVALKOVIINIT: Valkoherukkainen ja jälkimaultaan yrttinen 2015 KWV Chenin Blanc (27,70 €) tulee Etelä-Afrikan Western Capesta ja on erinomainen ostos ison ryhmän lohiaterialle. Se on sitä ollut jo vuosia ja leikkaa varmasti kalan rasvaa.\nMichel Larochehttps://www.is.fi/haku/?query=michel+laroche myi yhtiönsä, mutta korkea laatutaso on pysynyt. 2014 Laroche Chardonnay L (34,50 €) antaa kepeän yrttisen ja hennon päärynämäisen tuoksun. Kuiva, hapokas ja yrttisen bitterinen maku vie eteläranskalaisen viinin kalabuffetin kautta paistetusta ahvenfileestä äyriäissalaatteihin.\nPUNAVIINIT: Ranskan viinialueilta koottu 2013 La Belle Angèle Cabernet Sauvignon (27,90 €) tuoksuu tasapainoisen hedelmäiseltä. Karamellisoituneen ankanrinnan aromi viettelee. Keskitäyteläinen, hapokas ja kypsän tanniininen keskimaku sekä raikkaan herukkainen jälkimaku ihastuttaa. Jäännössokeria on 6 g/l, mikä vie sen pippuripihvin kumppaniksi.\nKepeän mausteinen, mustaherukkainen ja karpaloinen 2013 Castillo de Molina Reserva Cabernet Sauvignon (33,90 € 3 l) on hanaviinien chileläismenestyjä. Paistettu porsaan sisäfilee ja chilinen bulgarianjogurtti sopivat kumppaniksi.\nPARAS: 2013 Ogier Côtes du Rhône La Promesse Rouge (35,90 €) tuli jo aikoja sitten markkinoille, mutta viime joulukuussa pussitettu erä on aavistuksen rapeampi kuin aiemmat. Se nosti pisteiksi 89. Meiramimainen tuoksu ja lihaisan karhunmarjainen maku tekee tästä oivan yleisviinin lihasta ja kypsyysasteesta riippumatta.\n2013 Ogier Côtes du Rhône La Promesse Rouge, 2015 KWV Chenin Blanc ja 2013 La Belle Angèle Cabernet Sauvignon ovat kärkikastia.\nMarokkolainen linssi-tomaattikeitto 19.1.2016 8:48


-maijun- tekeleitä: 2011\nSeitsemän veljestä.... eikun haastetta\nNonniin, piti sitten taas kertaheitolla tehdä sen seitsemän sortin haasteisiin kortit.\nSarah Kay -haaste 15/2011\nNo, mun mielestä juhlaan sopii hyvin musta ja hopea. Niitä sitten lykkäsin tähän.\nPeikkotytön haaste # 34\n"Joulukuun haaste: Kortti mallipohjasta\nTästä nyt ei tullut yhtään semmoinen kun ajattelin, mutta menköön.\nLauran korttihaaste 15\nTässä vähän harrastettu kierrätystä. Kuva on Metrolehdestä revitty (leikattu)\nP*skarteluhaaste # 122\nRivejä tulikin kolme:\npilkut - valkoinen - 3D\npilkut - helmi - ressaus\n3D - pinkki - ressaus\nVintage -haaste # 9\nPajan Art # 105\n"Keltaista ja strasseja"\nLöytyi yksi sopiva 3D-kukka ja kai noi kiiluvat strasseiksi lasketaan?\nTein luonnoksen mukaan ja on tässä olevinaan vähän sanallistakin haastetta, eli vettä :)\nLähettänyt -maiju- klo 0.06 14 kommenttia:\nTunnisteet: kortit, lauran haasteet, leimailutaivaan haaste, p*skarteluhaaste, pajan art haasteet, peikkotytön haasteet, sarah kay haaste, vintagehaaste\nAmalian haasteet joulukuussa haluaa koruja tehtävän.\nTämmöiset kaksi väsäsin kutistemuovista. Toisessa oleva lehti on tyttären tekemä ja värittämä, jonka minä sitten sain ja tähän sen käytin. Nyöri tai ketju tai mikä nyt tuleekin, puuttuu vielä.\nIsompi kooltaan noin 3 x 4,5 cm ja pienempi noin 2 x 3 cm\nLähettänyt -maiju- klo 18.05 3 kommenttia:\nKaikille lukijoille ja satunnaisillekin kävijöille toivotan oikein hyvää joulua!\nLähettänyt -maiju- klo 10.33 4 kommenttia:\nOlen tainnu olla aika kiltti\nKatsokaas tätä! Sain sen viime viikolla yhdeltä ihmiseltä töistä. Tein hänelle tilauksesta yhdet punaiset miesten sukat maksua vastaan ja nyt hän on taikonut minulle tämmöisen kauniin tähtösen. Nypläämällä! Se on sakarasta sakaraan vain noin 12 cm - pikkuinen:)\nEttä joku voi osata tämmöisiä tehdä! Hatunnosto!\nJa tänään oli postilaatikossa pehmeä kirje. Osallistuin joskus alkuvuodesta "anna hyvän kiertää" -juttuun ja nyt sain tämmöisiä ihanuuksia. Kiitos Tua!\nLähettänyt -maiju- klo 18.30 5 kommenttia:\nOn tämä säätila kummallinen ilmiö!\nEilen huomasin, että jotkun sipulikukat alkaa tulla esiin, luulevat varmaan, että kevät on...\nRapunpielessä kukkii orvokki...\nRapun toisella puolella krookus tulossa...\nJa vähän kauempana kurjenmiekka pilkistää...\nJa piiiiitkä rivi pikkunarsisseja tulossa myös - niitä en kuvannut.\nLähettänyt -maiju- klo 18.29 1 kommentti:\nHaasteita - ajallaan ja myöhässä.....\nFacebookin askartelukirppis ja foorumi- yhteisön korttihaasteeseen # 12 tein luonnoksen mukaisen kortin, tosin käänsin toisinpäin, joka varmaankin on sallittua.\nTämän tein Vintage #8 -värihaasteeseen (sininen - valkoinen - kulta), mutta olinkin taas vaihteeksi myöhässä, tänäänhän tulikin jo uusi haaste. Mutta ei se mitään, tässä tää nyt kuitenkin on :)\nEilen väsäsin kiireella yhden joululahjapussin - tai siis laitoin vähän koristetta.\nTunnisteet: askartelufoorumi, kortit, vintagehaaste\nP*skarteluhaaste # 121\nVielä ehdin, vielä ehdin...\nPöydällä pyöriny pitkään yks keskentekoinen ja huomasinkin, että sehän on just oikeen värinen tämän viikon haasteeseen. Äkkiä kasaan ja kuvattavaksi. Tuli siinä sitten samalla jostain jämistä taas yks pakettikorttikin varastoihin.\nLähettänyt -maiju- klo 17.34 1 kommentti:\nVäsäsin muutaman heijastimen ohimennen.\nEi tullu ollenkaan sellaisia kun ajattelin, mutta kelvatkoon :)\nTällaisen kivan purkin löysin lauantaina kirppikseltä. Menee kaapin päälle sinisten pullojen seuraksi - pitää vähän tiivistää riviä :)\nLähettänyt -maiju- klo 18.49 2 kommenttia:\nTein joulupaperin jämistä tämmöisiä.\nMitähän näilläkin luulen tekeväni? Tulipa tehtyä lisää roinaa nurkkiin lojumaan.... ;)\nLähettänyt -maiju- klo 14.41 6 kommenttia:\nMieheni järjesti minulle eilen lauantaiyllätyksen ja vei Oulunkylän Lankamaailmaan. Ensimmäinen käynti ko. paikassa. Oitis huomasin sen hyvinkin vaaralliseksi paikaksi.\nNiiiiin paljon kaikkia ihania lankoja, silmänkantamattomiin toinen toistaan houkuttelevampia värejä....\nSelvisin sentään jotenkin järjissäni sieltä pois. Lankaa oli vain YKSI muovikassillinen täynnä... 22 kerää + yksi (sen sai kaupanpäälle) ja 5 metriä heijastinlankaa.\nKaksi ylintä riviä langoista on ostettu sillä mielellä, että ne "jatkojalostan" eli värjään.\nIsot vihreäkirjavat kerät oli puoleen hintaan ja silti kalliita, mutta oli niin ihania, että ihan pakko oli nekin ostaa. Pienemmät vihreäkirjavat taas on aika ohutta, pitää varmaan laittaa toinen ohut siihen seuraksi, koska en tykkää kovin ohuesta kutoa. Oranssi maksoi vain 0,60 €\nMyymälässä oli kahdessa pöydässä naisia kutomassa joulupalloja, jotka nyt ovat niin suosittuja.\nSiellä järjestetään joka kuukauden kolmantena lauantaina neuletapaamisia ja semmoinen siellä nytkin oli. Pitääpä harkita, jos vaikka joskus menis itsekin...\nKaiken tämän työasiamylläkän lisäksi vielä lisää p**kaa niskaan, eli kellarissa vettä....\nLähettänyt -maiju- klo 11.34 2 kommenttia:\nNyt ei tule mistään mitään. Tein taan yhden kortin - muka yhteen haasteeseen. Sehän olikin jo joku edellisen viikon haaste... Ei ole oikein ajatukset nykyään hallinnassa, kun töissä on niin paha olla :(\nVoiks toivoa joululahjaksi uutta työpaikkaa?\nNo mutta, tässä nyt kuitenkin se kortti, tämmöset nallukat lootineen\nPiti tuo sivupohjakin vaihtaa, kun entinen oli mennyt ihan sekasin ja pilalle.\nEi jaksa etsiä mitään kivaa, nyt sit vaan tämmönen pliisu...\nLähettänyt -maiju- klo 20.07 1 kommentti:\nPitihän minunkin päästä ihan itse kokeilemaan tuota kutistemuovia, kun Heidi siitä innostui ja meillä on käynyt juttujaan tekemässä. Ihan hirvittävän hauska materiaalihan tuo tuntuu olevan.\nTein tämmöisen lankakeräavaimenperän, kun puikot suihkii kaiken aikaa :)\nTästä lähdettiin - tai siis uuniin odottamassa on tämä läpyskä.\nJa tässä lopputulos. Kyllä se hurjasti kutistuu. Ja tapahtuma näyttää varsin hauskalta. Sitä pitää siinä uuninluukun takana katsella ja hihitellä. Vähän tuo meni liian tummaksi, mutta ei se mitään, olihan tää mulla ensimmäinen harjoitus.\nKyllä jotain muutakin vielä meinaan kokeilla, sen verran hauskaa oli.\nLähettänyt -maiju- klo 18.53 5 kommenttia:\nSinellin kuukauden korttikisaan tein tämmöisen enkelin.\nTällä kertaa siis tehtiinkin jotain muuta kuin kortti, eli roikkuva kuusenkoriste.\nTämmöisiä tein joskus vuosia, vuosia sitten noin parikymmentä yhdelle työkaverille joulukuusta varten tilauksesta.\nFacebookin askartelukirppis ja foorumi- yhteisön korttihaasteeseen # 11 väsäsin tämmöisen tekemyksen.\nElementit tähän olivat seuraavat (5 kpl):\n(yhdistin elementit kulta ja teksti, joka lienee sallittua)\nEDIT! Jeeeeeee! Voitin tällä nallukkakortilla haasteen ja saan Papruksesta jotain :)\nJa vielä P*skarteluhaaste # 120\nVarastojen kätköistä piti oleman materiaalit.\nTuo pallossa oleva kennopaperi, jota meillä kutsutaan "haitaripaperiksi", on hautunut monta vuotta jossain laatikossa, sieltä se nyt löytyi. Ääriviivatarrat on myös vanhoja.\nTein sitten samaan syssyyn vielä toisenkin, siinä vähän uuttakin mukana.\nLähettänyt -maiju- klo 17.15 4 kommenttia:\nTunnisteet: askartelu, askartelufoorumi, kortit, p*skarteluhaaste, sinellin haaste\nValmistuipa ohimennen yhdet miesten sukat tilauksesta.\nSaa nähdä sitten, kelpaavatko tilaajalle. Tällä mallilla ja näillä väreillä halusi, mutta eihän sitä koskaan tiedä.\nLähettänyt -maiju- klo 18.01 4 kommenttia:\nSukkaa pukkaa ja tällä kertaa vähän muutakin\nPiti se tämäkin ihme sitten nähdä.\nMeikäläinen puikotti lapaset, varmaan ekaa kertaa about viiteen vuoteen.\nTekishän noita, mutta kun ne peukalot - niitä ei oo kiva tehdä.\nLanka perus seiskaveikkaa.\nParit sukatkin tuli suihkittua. Tilaustavaraa. Taikka siis yhdet tilattiin, tein kahdet, että oli valinnanvaraa. Miesten sukkia ovat ja tilasi kyllä punaiset, mutta vein kuitenkin molemmat näytille. Punaiset sitten otti.\nPunaiset perus seiskaveikkaa, siniset Polkkaa ja perusseiskaveikkaa.\nLähettänyt -maiju- klo 0.55 3 kommenttia:\nJotain yritelmiä - ja huteja molemmat...\nVoi kuinka ihminen on toope....\nLuulin tekeväni tämän yhteen haasteeseen (Villakeiju) ja vasta kun aloin tehdä tätä postausta, luin tehtävänannon paremmin - ja taas meni hutiin. Se siis pitikin olla KORTTI, jossa käytetään tikkuaskia tai muuta pientä rasiaa. Minä vaan tein kovasti pelkkää rasiaa. Ei se mitään, tulipa tehtyä.\nTästä se lähti. Sisuja saa nykyään tämmöisessä isossa askissa, aikas kiva!\nJa vielä toinenkin moka. Tämäkin piti tehdä yhteen haasteeseen (Magnolia), ja tämähän on auttamattomasti myöhässä, seuraava haaste siellä jo. No, ei sekään mitään, tulipa tehtyä tämmöinenkin sitten.\nEipä taida oikeen meikäläisellä olla ajatukset järjestyksessä, kun ei osaa edes lukea tehtäviä eikä ymmärrä ajankulua..... Pitäiskö olla huolissaan?\nLähettänyt -maiju- klo 20.58 4 kommenttia:\nTunnisteet: magnoliahaaste, villakeijun kortteiluhaaste\nP*skarteluhaaste # 119\nPari simppeliä. Hyödynnetty pari vähän pilalle mennyttä joulukorttia - näin nekin tuli käyttöön, eikä tarvinnu roskikseen nakata :)\nLähettänyt -maiju- klo 13.53 7 kommenttia:\nLauran korttihaaste # 11\nHauska aihe: Keittiöstä korttiin!\nMulla on ollut ikiajat hautumassa yks vanhaksi mennyt kardemummapurkki ajatuksella, että joskus vielä käytän sitä johonkin korttiin. Nyt tuli vihdoin se hetki, kiitos siitä Lauralle :)\nKukat suodatinpusseista ja keskustan ripellykset siis niitä vanhentuneita kardemummia, kokonaisia - ei siis jauhettua. Ei tästä nyt taas ihan semmonen tullut, mikä ajatus oli, mutta olen itse ihan tyytyväinen. Kuvaus oli sitten varsin haastavaa, tuo kahvipapupaperi ei tykännyt yhtään kuvaamisesta, vaan jäi kaikissa yrityksissä oudon sumuiseksi, vaikka oikeesti se on kyllä ihan terävä kuva, mutta näin!\nLähettänyt -maiju- klo 12.12 8 kommenttia:


Nettimarkkina.com › ilmoitukset › Harrastukset & Vapaa-aika › Metsästys & Kalastus › Kalastustarvikkeet\n24 ilmoitusta Myydään, Vuokrataan ja Ostetaan kategoriassa kalastustarvikkeet.\nKaikki 24 kpl Yksityinen 23 kpl Yritys 1 kpl\nValumetalliharkot 72HMuokattu 72H\nMyydään kuvan mukaisia kalastustarvikkeita. -Cannon takilan vapaputkia (uusia) 65e -Vapaputkia 240mm 10e -Laita/Plaanarimastot (rosteria,22mm,450mm) 80e -Lowrance peräpeilianturi HST-HDI. Uusi/\nHyväkuntoinen Roster.fi targakaari kiinteillä vapaputkilla 1500/8. sisältää plaanarimastot...leveys säädettävissä.\nPadasjoki › Markku koivukoski\nMyynnissä lähes uutta vastaava vision lohi kahluutakki. Takin koko M\nHelsinki › Henri Tuomi\nLaadukkaat RST tuotteet\nHinta/laatu suhteeltaan Suomen parhaat RST tuotteet veneilyyn ja kalastukseen. Esimerkiksi.. Mukiteline 22 €/kpl Matala mukiteline 11 €/kpl Plaanaritolppa 45 €/kpl Vapaputki 18 €/kpl Kysy myös muut\nMetsästys & Kalastus (345) Elokuvat (56)Kamerat & valokuvaus (78)Keräily (177)Kirjat (228)Käsityöt (67)Metsästys & Kalastus (345)Musiikki (75)Muut harrastukset (341)Pelit ja Konsolit (92)Pienoismallit (65)Pyöräily & Tarvikkeet (219)Pääsyliput (11)Retkeily & matkailu (85)Soittimet (94)Urheiluvälineet (429)\nKalastustarvikkeet (24) Aseet & Ampumatarvikkeet (179)Kalastustarvikkeet (24)Metsästystarvikkeet (57)Muu kalastus (9)Muu metsästys (21)Onginta ja pilkintä (5)Perhokalastus (4)Pyydyskalastus (2)Vavat ja kelat (17)Vieheet (27)


Tilastokeskus - 3. Lapsiperheiden määrä tasaisessa laskussa\nEtusivu > Tilastot > Väestö > Perheet > 2010 > Vuosikatsaus > 3. Lapsiperheiden määrä tasaisessa laskussa\n3. Lapsiperheiden määrä tasaisessa laskussa\nSuomessa oli vuoden 2010 lopussa 582 000 lapsiperhettä. Lapsiperheessä asuu kotona vähintään yksi alle 18-vuotias lapsi. Lapsiperheitä on 40 prosenttia kaikista perheistä. Lapsiperheiden osuus on viime vuodet ollut tasaisessa laskussa. Lapsiperheissä asuu vanhemmatkin sisarukset mukaan lukien 41 prosenttia väestöstä.\nLapsiperheiden määrä on vähentynyt edellisestä vuodesta 1 800 perheellä. Vähennyksen määrä on suurempi kuin edellisenä vuonna. Lapsiperheiden määrä vähenee, koska esikoistaan odottavien perheiden ikäluokat ovat pienempiä kuin kuopuksensa täysi-ikäisyyttä juhlivat ikäluokat. Myös yhä useammat naiset jäävät lapsettomiksi tahtoen tai tahtomattaan. Esimerkiksi 35-vuotiaista, vuonna 1975 syntyneistä, naisista on nyt lapsettomia 27 prosenttia. Osuus on sama kuin vuonna 1974 syntyneistä naisista edellisenä vuonna. Vuonna 1990 lapsettomia 35-vuotiaista oli 19 prosenttia. Äitien prosenttiosuus on kaikissa 1-vuotisikäluokissa nyt pienempi kuin vuonna 1990. (Väestörakenne 1990 ja Väestörakenne ja väestönmuutokset kunnittain 2010).\nSellaisten lapsiperheiden määrä, joissa on alle 7-vuotiaita lapsia, lisääntyi jo kuudentena vuotena peräkkäin. Vuonna 2010 tällaisten perheiden määrä kasvoi lähes 2 800:lla. Tämä johtuu luonnollisesti siitä, että syntyneiden lasten määrä on 2000-luvun alkuvuosina lisääntynyt.\nTaulukko 5. Lapsiperheet tyypeittäin 1950–2010\nYleisin lapsiperhe on edelleenkin avioparin perhe. Aviopari on huoltajana 61 prosentissa lapsiperheistä. Tämä tosin on lapsiperhemuoto, jonka määrä ja suhteellinen osuus ovat jatkuvasti pienentyneet, mutta silti sen vallitsevaa asemaa eivät muut perhemallit uhkaa vielä vuosikausiin. Vuoden aikana ovat kasvaneet lapsiperheistä ainoastaan isä ja lapsia -perheiden sekä rekisteröityjen parien perheiden määrät, jotka ovat edelleen hyvin pieniä. Vuoden 2010 lopussa Suomessa oli 107 400 avoparien lapsiperhettä, mikä on 18 prosenttia lapsiperheistä.\nEsikoisista 54 prosenttia syntyy nykyään avioliiton ulkopuolella. Osuus on pysynyt lähes ennallaan vuodesta 1999 lähtien. Kaikista vuonna 2010 syntyneistä lapsista avioliiton ulkopuolella syntyneiden osuus on 41 prosenttia (Väestönmuutokset 2010).\nNiiden lapsiperheiden, joissa on äiti ja lapsia, määrä (101 900) on pienentynyt hieman edellisestä vuodesta. Näiden perheiden osuus lapsiperheistä on kuitenkin pysynyt samalla tasolla. Yhden vanhemman perheitä (äiti ja lapsia tai isä ja lapsia) on edelleen viidennes lapsiperheistä. Sellaiset lapsiperheet, joissa asuu vakituisesti isä ja lapsia, ovat edelleen melko harvinaisia Suomessa, niitä on vain 15 800. Vielä harvinaisempia ovat rekisteröidyn parin ja alle 18-vuotiaiden lasten muodostamat perheet, joita on 267.\nKuvio 5A. Lapsiperheet tyypeittäin äidin/yksinhuoltajaisän iän mukaan 2010\nKuvio 5B. Lapsiperheet tyypeittäin äidin/yksinhuoltajaisän iän mukaan 2010, suhteellinen jakauma\n3.2 Uusperheiden määrän kasvu pysähtynyt\nUusperheitä on yhdeksän prosenttia (53 000 perhettä) kaikista lapsiperheistä. Uusperheiden määrä on kasvanut hitaasti siitä lähtien kun niistä vuonna 1990 tehtiin ensimmäiset tilastot. Vuonna 2010 määrä kuitenkin pieneni 319 perheellä. Puolet uusperheen vanhemmista on naimisissa keskenään ja puolet avoliitossa. Yleensä uusperheen lapsi on äidin lapsi, joka on saanut uuden sosiaalisen isän. Jos perheeseen on syntynyt yhteinenkin lapsi, ovat vanhemmat tavallisimmin menneet naimisiin, muuten uudet puolisot asuvat enimmäkseen avoliitossa. Perheet, joissa asuu vakituisesti "sinun, minun ja meidän lapsia" ovat edelleen harvinaisuuksia, tällaisia perheitä on 766.\nTaulukko 6. Uusperheet 1990–2010\nVuosi Yhteensä Aviopari Avopari Uusper- heiden osuus lapsi- perheistä, % Äidin lapset Isän lapset Yhteiset lapset Alle 18-v. lapsia uusper- heissä Ei yhteisten lasten osuus kaikista lapsista, % Uusperheiden alle 18-v. lasten osuus kaikista lapsista, %\nSelvin muutos perheiden lapsimäärissä pitkällä aikavälillä on vähintään nelilapsisten perheiden määrän ja suhteellisen osuuden putoaminen sodan jälkeisistä ajoista (taulukko 7). 1980-luvun puolenvälin jälkeen näiden isojen perheiden määrä alkoi nousta, mutta nousu hiipui 2000-luvulle tultaessa. Viime vuosikymmenen ajan määrä on pysynyt hyvin vakaana. Kun samaan aikaan yksi- ja kaksilapsisten lapsiperheiden määrät ovat vähentyneet, niin vähintään nelilapsisten lapsiperheiden suhteellinen osuus on suurentunut viiden prosentin tuntumaan.\nLapsimäärätilaston kärkisijalla on perhe, jossa asui vuoden 2010 lopussa 15 alaikäistä lasta. Kaikki kotona asuvat lapset mukaan lukien Suomen suurimmat perheet ovat myös 15-lapsisia.\nTaulukko 7. Lapsiperheiden lapsiluku 1950–2010\nVuosi Perheitä yhteensä Perheiden lapsiluku Alle 18-v. lapsia keskimäärin\nLapsiperheen keskimääräistä lapsilukua ei voi suoraan vertailla eri ajankohtina, koska eri perhevaiheessa olevien ikäluokkien suuruudet vaihtelevat. Luvut tulisi ikävakioida. Tosin sekään ei anna suoraan aivan yksiselitteistä tietoa, sillä synnytysikä on kohonnut jatkuvasti. Siten esimerkiksi vuoden 1985 nuorimpia ikäluokkia ei voi suoraan verrata nykyisiin nuoriin ikäluokkiin, nythän jo ensisynnyttäjät ovat keskimäärin kaksi vuotta vanhempia kuin silloin. 1990-luvulta lähtien lapsiperheiden keskimääräinen lapsiluku on kuitenkin pysynyt tasaisena.\nViime aikojen kehitys tulee esiin kuviossa 6, jossa on äidin ikäryhmittäin laskettu keskimääräinen alaikäisten kotona asuvien lasten määrä. Synnyttäjien vanheneminen näkyy siten, että yli 40-vuotiailla äideillä on lähes saman verran lapsia kussakin ikäryhmässä kuin edellisenä vuonna ja selkeästi enemmän kuin vuonna 1990. Alle 35-vuotiailla äideillä taas on lähes saman verran lapsia kuin edellisenä vuonna ja vuonna 1990.\nKuvio 6. Lapsiperheiden keskimääräinen lapsiluku äidin iän mukaan 1985, 1995, 2009 ja 2010\nISSN=1798-3215. Vuosikatsaus 2010, 3. Lapsiperheiden määrä tasaisessa laskussa . Helsinki: Tilastokeskus [viitattu: 24.1.2020].